Φιλοξενούμενοι του Αγίου Παϊσίου στην Παναγούδα - paratiritis-news\nΗ μπανάνα της κυρίας Τούλας\nΠίνακας αιτήσεων Ξυλαγανιωτών, στην ΕΑΠ, για αγροτική αποκατάσταση\nΠαιδικές αναμνήσεις από την Ξυλαγανή\nΛίγες, μοναδικές στιγμές, με το σεβάσμιο γέροντα\nΜε μια παρέα φίλων κατηφορίζαμε από τις Καριές του Αγίου Όρους προς την Ι.Μ. Ιβήρων, ακολουθώντας το πανάρχαιο μονοπάτι, που το χρησιμοποιούν πάνω από χίλια χρόνια, χιλιάδες μοναχοί και λαϊκοί. Ήταν πρωινές ώρες της 9ης Μαΐου 1988 όταν φθάσαμε για προσκύνημα στην Ι.Μ. Κουτλουμουσίου. Σε λίγο συνεχίσαμε στο μονοπάτι. Πρόχειρες πινακίδες μας οδήγησαν στην Παναγούδα, όπου μόναζε ο Γέροντας Παΐσιος. Το όνομα και η φήμη του γνωστά σε όλη την Ελλάδα για τον απλοϊκό, αλλά συγχρόνως, εκπληκτικό του λόγο.\nΗ Παναγούδα είναι ένα τυπικό μοναχικό σπίτι-κελί του Αγίου Όρους, όπου διέμενε μόνος του ο ασκητής Γέροντας Παΐσιος. Βρίσκεται στο βάθος του ανηφορικού οικοπέδου, δεξιά δίπλα στο μονοπάτι.\nΗ μεγάλη αυλόπορτα ήταν κλειστή και στο ταχυδρομικό κουτί πολλά σημειώματα. Δεν βλέπαμε κανένα και αρχίσαμε να συμπληρώνουμε ένα σημείωμα με τα ονόματά μας, όταν εμφανίσθηκε ένας μοναχός στο πιο ψηλό και απόμακρο σημείο του οικοπέδου και με αδύναμη φωνή, κουνώντας το χέρι του, μας κάλεσε να πάμε. Η πόρτα ήταν κλειστή και ρωτήσαμε από πού θα πηγαίναμε. Έγνεψε με το αριστερό του χέρι κάνοντας κύκλο και καταλάβαμε ότι έπρεπε να πάμε περιμετρικά, δεξιά από την περίφραξη, όπου βρήκαμε το χωμάτινο, ανηφορικό, κάθετο μπορώ να πω σε κάποια σημεία μονοπάτι, που το ανεβήκαμε μπουσουλώντας, κρατώντας τα κλαδιά και τις ρίζες των διπλανών δένδρων.\nΦθάσαμε στην μικρή μισάνοιχτη σιδερένια αυλόπορτα, όπου μας περίμενε και μας πείραξε αστειευόμενος για την ανηφόρα:\n-Λαχανιάσατε ε…, είπε, έτσι ανηφορική και δύσκολη δεν είναι και η ζωή;\nΚεραστήκαμε με τα λουκούμια, που ήταν πάνω στο τραπεζάκι και ξεδιψάσαμε με το παγωμένο νερό, που έτρεχε από το κρεμασμένο λάστιχο στο φράχτη.\nΈτσι αντικρίσαμε και γνωρίσαμε τον Γέροντα Παΐσιο.\nΚαθίσαμε κάτω από τη σκιά των πανύψηλων δένδρων, στα κομμένα κούτσουρα και τα πρόχειρα παγκάκια, με το βλέμμα στο σεβάσμιο γέροντα.\nΑφού τακτοποιήθηκαν όλοι, κάθισε και αυτός απέναντί μας και ρώτησε αν ξαναπήγαμε στο Άγιο Όρος, την οικογενειακή μας κατάσταση, λίγες τυπικές κουβέντες και στο τέλος, τι δουλειά κάνουμε.\n-Στη ΔΕΗ απαντήσαμε και ένας στον ΟΤΕ.\nΜε αυτή την αφορμή συνέχισε:\n-Δηλαδή εσείς έχετε τα σύρματα, τα καλώδια, την ευθύνη και την υποχρέωση να τα φροντίζετε ώστε στο τέλος ο κόσμος να έχει, χωρίς διακοπές, για την εξυπηρέτησή του, ηλεκτρικό ρεύμα και το τηλέφωνο. Οι βλάβες είναι αναπόφευκτες, εσείς όμως πρέπει αμέσως να τις εντοπίσετε και να τις επισκευάσετε, ενώνοντας τα σύρματα, γιατί το ηλεκτρικό και το τηλέφωνο είναι απαραίτητα για την ζωή των ανθρώπων.\nΣτο στρατό υπηρέτησα με ειδικότητα τηλεγραφητή.\nΕμείς οι τηλεγραφητές, απλώναμε καλώδια επικοινωνίας στα βουνά και τους κάμπους, με καλοκαιρία και κακοκαιρία, με χιόνια και βροχές, νύχτα και μέρα, για να είναι καλή και προπαντός συνεχής η επικοινωνία των στρατοπέδων. Ακολουθούσαμε πάντα την εμπροσθοφυλακή, κουβαλώντας αμέτρητα μέτρα καλωδίων. Η εμπροσθοφυλακή δεν μπορούσε να ακολουθήσει τα έτοιμα δίκτυα που είχαμε κατασκευάσει στον καιρό της ειρήνης. Διερευνούσε, τους δρόμους, το έδαφος, τις συνθήκες και τις προϋποθέσεις μετακίνησης του κύριου όγκου του στρατού. Ενημέρωνε ανάλογα το αρχηγείο για τις θέσεις του εχθρού και την ασφαλή μετακίνηση, μέσα από τα δικά μας καλώδια. Φαντάζεσθε την ευθύνη μας για την έκβαση της μάχης και τη ζωή των στρατιωτών. Η επικοινωνία έπρεπε να είναι και καλή και συνεχής. Απαγορεύονταν τα λάθη. Οι απρόβλεπτες βλάβες έπρεπε να επιδιορθωθούν αμέσως. Ήμασταν κάθε στιγμή, πάντα, σε πλήρη ετοιμότητα.\nΑν για τη δουλειά σας καταβάλλεται τόση προσπάθεια και εγώ για την επικοινωνία στο στρατό άλλη τόση, για να μη χαθεί η επικοινωνία των ανθρώπων, σκεφθείτε, πόση προσπάθεια πρέπει να καταβάλουμε όλοι μας για την συνεχή, χωρίς διακοπές επικοινωνία με το Θεό. Πρέπει η επικοινωνία αυτή να είναι συνεχής, απρόσκοπτη, χωρίς διακοπές. Οι διακοπές της επικοινωνίας με το Θεό, λόγω βλαβών, πρέπει να αποκαθίστανται αμέσως, για να μη χάσουμε τον προσανατολισμό μας. Με την συνεχή επικοινωνία δεν θα χάσουμε το δρόμο για τον προορισμό μας, που είναι η δια της ζωής σωτηρία της ψυχής μας.\nΈτσι, σε λίγα λεπτά, με λόγια απλά και κατανοητά, μετέφερε το μήνυμα του στα αυτιά και τις καρδιές μας, ο ασυρματιστής του Θεού.\nΑκολούθησε μικρή σιωπή αμηχανίας από όλους μας και δυο τρεις ερωτήσεις. Πώς ζείτε μονός σας, μαγειρεύετε, τι τρώτε.\n-Καλά περνώ, απάντησε, είμαι όμως λίγο τεμπέλης στο μαγείρεμα. Κάθε Παρασκευή έρχεται και λειτουργεί στο κελί μου ένας ιερομόναχος από το μοναστήρι, αυτός μου φέρνει μερικά ψωμιά, οπότε έχω να πορευτώ όλη την εβδομάδα.\nΉταν απλός Μοναχός, δεν τελούσε λειτουργίες.\nΑποσβολωμένοι κοιτούσαμε το μελαχρινό, μικροκαμωμένο, λιπόσαρκο, γέροντα του Αγίου Όρους, με τα μαύρα και άσπρα μαλλιά, που με περισσή ταπεινότητα, με υγρά, χαμηλωμένα, πανέξυπνα μάτια, παρουσίασε την πίστη του, που φώλιασε στις καρδιές μας.\nΕυγενικά ζήτησε να αναχωρήσουμε:\n-Καιρός να πηγαίνετε, έχω και εγώ τις δουλειές μου, να πάτε στο καλό.\nΖητήσαμε να φωτογραφηθούμε μαζί του.\n-Ε, είπε, αφήστε τις φωτογραφίες, να πάτε στο καλό, με την ευχή της Παναγίας και να προσέχετε, στη ζωή σας ούτε μια στιγμή να μην διακόψετε την επικοινωνία με το Θεό.\n-Ευλογείτε γέροντα, του απευθύναμε και εμείς τον Αγιορείτικο χαιρετισμό, για να συνεχίσουμε στο μονοπάτι προς την Ι.Μ. Ιβήρων.\nΤότε ήταν μόνο εξήντα τεσσάρων χρονών, ήδη χτυπημένος από την ανίατη ασθένεια.\nΑκόμη και τώρα, μετά από τριάντα δύο χρόνια, ψάχνω τις φωτογραφίες, που δεν βγάλαμε. Τόσο ζωηρές είναι οι αναμνήσεις μου, από το εικοσάλεπτο που μείναμε στην Παναγούδα, φιλοξενούμενοι από το σεβαστό Γέροντα Παΐσιο.\nΤο εικοσάλεπτο αυτό της επικοινωνίας, η διαίσθησή μου, το θυμικό μου, η ψυχή μου, η ευλογία που είχα να ακούσω και να συνομιλήσω δια ζώσης με τον Γέροντα Παΐσιο τότε, μου δίνουν, το αυθαίρετο ίσως δικαίωμα να πω, ότι από κει ψηλά που βρίσκεται, στο χορό των Αγίων, λυπάται για τα πολλά, υπερβολικά και διαφημιστικά που γράφονται και γίνονται στη μνήμη του, από εκκλησιαστικούς, παραεκκλησιαστικούς, εκδοτικούς, οικονομικούς, τηλεοπτικούς, λαϊκούς κύκλους και παράγοντες.\nΉταν μοναχός, με συνεχή άσκηση και ταπείνωση, με μεγάλη αγάπη στο Θεό και το δημιούργημα του, τον άνθρωπο.\nΕμείς, οι απλοί Ορθόδοξοι Χριστιανοί, πιστεύουμε στην Αγιότητά του, σεβόμαστε τον προφητικό του λόγο, με τον οποίο μας βοήθησε, ώστε να πλησιάσουμε και να αγαπήσουμε το Θεό.\nΔεν ήταν, ούτε συγγραφέας, ούτε βοτανολόγος, δεν μοίραζε συνταγές, δεν ήταν θαυματοποιός, ούτε μελλοντολόγος.\nΕλάχιστες είναι οι φωτογραφίες του, μία, δύο οι ηχογραφήσεις, δεν γνωρίζω, αλλά ελάχιστα πιστεύω και τα γνήσια γραπτά του. Δεν ήταν απαραίτητη η Θεία δύναμη, για να σβήνει τα καταγραφικά των μηχανών, όπως κάποιοι, ανεύθυνα λένε.\nΟ λόγος και η προσωπικότητά του δεν άφηναν περιθώρια στους επισκέπτες του να κάνουν κάτι χωρίς την άδειά του.\nΔεν επικοινωνούσε με τους καλεσμένους του από άμβωνος, εν είδη συνεντεύξεως, αλλά με λόγο καρδιάς και παραμυθίας, γι’ αυτό δεν άνοιγαν μαγνητόφωνα, κάμερες και φωτογραφικές μηχανές αλλά μόνο ψυχές.\nΔίδαξε με το βίο του την ταπεινότητα και προ παντός την αγάπη στον Κύριο και στους ανθρώπους.\nΟ Άγιος Παΐσιος o Αγιορείτης, κατά κόσμον Αρσένιος Εζνεπίδης, γεννήθηκε στα Φάρασα της Καππαδοκίας την 25 Ιουλίου 1924 και εκοιμήθη την 12 Ιουλίου 1994, ήταν Έλληνας μοναχός του 20ού αιώνα, που έγινε ευρέως γνωστός για τον βίο και το έργο του.\nΗ κατάταξή του ως Αγίου της Ορθοδόξου Εκκλησίας πραγματοποιήθηκε από το Οικουμενικό Πατριαρχείο Κωνσταντινουπόλεως στις 13 Ιανουαρίου 2015, ενώ η Ορθόδοξη Εκκλησία εορτάζει τη μνήμη του στις 12 Ιουλίου.\nΤο 2017 ανακηρύχθηκε Προστάτης Άγιος του στρατιωτικού όπλου των Διαβιβάσεων, με απόφαση της Ιεράς Συνόδου της Εκκλησίας της Ελλάδος.\nΣημείωση: Οι φωτογραφίες είναι από το διαδίκτυο.


Συγχαρητήρια και ας μας ξεχάσατε κ. Βέλλιο - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\nΤετάρτη, 18 Μαΐου, 2022 2:55 πμ.\nΜια ευχάριστη είδηση είδε σήμερα το φως της δημοσιότητας και αναφερόμαστε φυσικά στην ίδρυση της Ένωσης των Συλλόγων Γονέων και Κηδεμόνων του Δήμου Πρέβεζας.\nΦυσικά την είδηση την είχαμε ανακοινώσει από την Ραδιοφωνική μας εκπομπή στο Ράδιο Πρέβεζα, την περασμένη Πέμπτη μία μέρα μετά αφού είχε πραγματοποιηθεί η συνεδρίαση των συλλόγων γονέων και κηδεμόνων.\nΠροσωρινός πρόεδρος εκλέχθηκε ο κ. Βέλλιος και ευχόμαστε ολόψυχα καλή θητεία να έχει στα νέα του καθήκοντα έστω και αν ξέχασε να μας στείλει και εμάς την ανακοίνωση.\nΘέλω απλά να πιστεύω ότι έγινε καταλάθος μία τέτοια κίνηση εκ μέρους της νέας προσωρινής επιτροπής, ίσως να έχασαν το email του onprevezanews.gr (onpreveza@gmail.com).\nΔεν πειράζει όμως όπως και να έχει εμείς έχουμε την υποχρέωση προς ενημέρωση όλων εκείνων που εμπιστεύονται το onprevezanews.gr για την ενημέρωσή τους να δημοσιεύσουμε την ανακοίνωση έστω και αν την πήραμε από άλλα site της Πρέβεζας.\nΑνακοίνωση της προσωρινής διοικούσας επιτροπής\nΤην Τετάρτη 3 Ιουνίου 2020 πραγματοποιήθηκε συνεδρίαση των Συλλόγων Γονέων & Κηδεμόνων του Δήμου Πρέβεζας, με θέμα την Ίδρυση του Δευτεροβάθμιου Σωματείου «Ένωση Συλλόγων Γονέων & Κηδεμόνων Μαθητών Πρωτοβάθμιας & Δευτεροβάθμιας Δήμου Πρέβεζας».\nΗ Ένωση είναι νομικά κατοχυρωμένη από το Νόμο 1566/85 όπως αντικαταστάθηκε με τον Νόμο 2621/1998 ,δεν υποκαθιστά τη λειτουργία και δεν επηρεάζει την αυτονομία των Συλλόγων Γονέων & Κηδεμόνων, έχοντας ρόλο επικουρικό, συμβουλευτικό και συντονιστικό.\nΥ.Γ. Ευχόμαστε να έγινε από λάθος ή παράλειψη και να μην ξαναγίνει, εκτός και αν υπάρχει άλλος λόγος που πραγματικά θα θέλαμε να μάθουμε(αν υπάρχει φυσικά).\nΑν ωστόσο αυτό είναι απόφαση της προσωρινής διοικούσας επιτροπής και αυτό σας παρακαλώ ενημερώστε μας για τον αποκλεισμό, προκειμένου να ενημερώσουμε και εμείς τους αναγνώστες μας για τους λόγους.\nΌπως εμείς δημοσιεύουμε οτιδήποτε στέλνετε χωρίς λογοκρισία έτσι θα σας παρακαλούσα να μας στείλετε μία επίσημη ανακοίνωση.\nTags: Βέλλιος ΛάμπροςΈνωση συλλόγου γονέων και κηδεμόνωνΠαιδείαΠρέβεζα


Στη Νταεγού η Παπαχρήστου - Onsports.gr\nΡούλα Κεφάκη 01 Ιουνίου 2011, 20:21\nΣτη Νταεγού η Παπαχρήστου\nΗ Ελληνίδα πρωταθλήτρια έπιασε στο Γκαλά της Φιλοθέης το όριο για το Παγκόσμιο Πρωτάθλημα της Ν. Κορέας.\nΠέρα από τον φιλανθρωπικό χαρακτήρα του, το Γκαλά της Φιλοθέης, αφιερωμένο στην πρόληψη και την έγκαιρη διάγνωση του καρκίνου του μαστού, ήταν επιτυχημένο και από αγωνιστικής πλευράς.\nΗ Βούλα Παπαχρήστου κατάφερε να πιάσει στο τριπλούν το όριο για το Παγκόσμιο Πρωτάθλημα της Νταεγού, με άλμα στα 14.34μ.\n«Είμαι πολύ ενθουσιασμένη, πολύ χαρούμενη. Τα συγχαρητήρια ανήκουν στον προπονητή μου Γιώργο Πομάσκι, τον αγαπώ, τον λατρεύω! Σταμάτησα νωρίτερα τις προσπάθειές μου γιατί την Παρασκευή αγωνίζομαι στο Ραμπάτ και θέλω να είμαι ξεκούραστη. Μετά από μια μακρά και δύσκολη προετοιμασία είμαι ευχαριστημένη από την παρουσία μου», είπε μετά τον αγώνα της η Παπαχρήστου.


Τα συμφέροντά τους και η ιστορία μας | Η ΚΑΘΗΜΕΡΙΝΗ\nΤυγχάνω αναγνώστης της εφημερίδος σας από τα νεανικά μου χρόνια. Είμαι 90 ετών. Οταν τελείωσα εδώ τις σπουδές μου στη Θεολογική Σχολή του Πανεπιστημίου Αθηνών επήγα στη Γερμανία και εσπούδασα εις το Πανεπιστήμιον του Τίμπινγκεν, όπου έζησα 26 χρόνια.\nΗ Γερμανία είναι δευτέρα πατρίδα μου. Ομως τον τελευταίο καιρό πικραίνομαι με την πολιτικήν της κυρίας Μέρκελ υπέρ της Τουρκίας.\nΒεβαίως εις την πολιτικήν παίζουν ρόλο και οικονομικά συμφέροντα. Ομως δεν πρέπει να αγνοείται και η Ιστορία, η εκμάθησις της ελληνικής φιλοσοφίας από ένα πλήθος Γερμανών στοχαστών, που εξετίμησαν την ελληνικήν διανόηση και το μεγαλείον του ’21, παρ’ όλα τα μέτρα του Μέτερνιχ.\nΑρχιμανδρίτης Σαββας Δαμασκηνος, Αγ. Παρασκευή\nΟ νεαρός μηχανικός που ήταν εγωμανής\nΤο ΕΜΠ δεν είναι μαιευτήριο, κύριε φοιτητά


Ρενα Δούρου Υψηλής εθνικής σημασίας η Πολιτική Προστασία-Πρόταση τομή από την περιφερειάρχη Αττικής. @renadourou | Το blog της ΚεντροΑριστεράς\nΡενα Δούρου Υψηλής εθνικής σημασίας η Πολιτική Προστασία-Πρόταση τομή από την περιφερειάρχη Αττικής. @renadourou\nΜαΐου 8, 2019 by Francis Kareklatos Underwood\nΜε μια ριζοσπαστική πρωτοβουλία νομοθετικής ρύθμισης η Ρένα Δούρου λύνει το πρόβλημα των χρονοβόρων γραφειοκρατικών διαδικασιών για επείγοντα αντιπλημμυρικά έργα, η οποία αποτελεί «τον καλύτερο φόρο τιμής στη μνήμη των θυμάτων», με τη διασφάλιση, της αποφυγής νέων τραγωδιών από φυσικές καταστροφές, επισημαίνει, σε συνέντευξη της στο Αθηναϊκό-Μακεδονικό Πρακτορείο Ειδήσεων η περιφερειάρχης Αττικής και εκ νέου υποψήφια στις επερχόμενες περιφερειακές εκλογές.\nΗ περιφερειάρχης υπογραμμίζει ότι η Πολιτική Προστασία είναι ζήτημα υψηλής εθνικής σημασίας, με ευρύ φάσμα απειλών «από την κλιματική αλλαγή ως τον φανατικό φονταμενταλισμό» και ότι δεν αντιμετωπίζεται «ως photo opportunity σε παρέλαση».\nΣχολιάζοντας τις απόψεις του κ. Πατούλη για το ζήτημα, εκτιμά πως καταδεικνύουν αφενός «άγνοια στις σχέσεις κράτους-αυτοδιοίκησης» αφετέρου την «επιθυμία να συντονίζει τους πάντες και τα πάντα».\nΧαρακτηρίζει τους αντιπάλους της «επαγγελματίες της Αυτοδιοίκησης» που επέτρεψαν στη κεντρική εξουσία να την απαξιώσει και να την χρησιμοποιήσει ως «πατερίτσα», οδηγώντας στη συνέχεια τον «τόπο μας στη χρεοκοπία και στα μνημόνια».\nΣε «ένδεια προτάσεων», αποδίδει και την επαναλαμβανομένη στοχοποίηση της, με «εργαλείο την εθνική τραγωδία». Λόγος για τον οποίο, όπως σημειώνει, δεν προηγήθηκε ένας εποικοδομητικός διάλογος επί των προγραμματικών θέσεων, που είχε ζητήσει, ενόψει της επικείμενης συνεργασίας στην Διοίκηση της Περιφερείας που θα «εγκαινιάσει» ο νέος εκλογικός νόμος.\nΜιλάει για την ισότιμη σχέση της, με τους 66 δήμους της Περιφέρειας και κάνει συνοπτική αναφορά στο πολυεπίπεδο έργο της, με έμφαση στη ανάπτυξη και ενίσχυση του δικτύου κοινωνικής πρόνοιας που προέταξε στο πλαίσιο του στρατηγικού περιφερειακού σχεδιασμού.\nΔηλώνει την αταλάντευτη πίστη της στους πολίτες, με τους οποίους έχτισε μια «αδιαμεσολάβητη σχέση επικοινωνίας μακριά από τις μιντιακές δημόσιες σχέσεις». «Αυτοί, είναι η Δύναμη Ζωής, και την εισπράττω στις περιοδείες μου από τις επαφές με φορείς συλλόγους και πολίτες που έχω σε όλες τις γειτονιές της Αττικής», δηλώνει η περιφερειάρχης.\nΑκολουθεί η συνέντευξη που παραχώρησε η περιφερειάρχης Αττικής Ρένας Δούρου, επικεφαλής της παράταξης «Δύναμη Ζωής» στο Αθηναϊκό-Μακεδονικό Πρακτορείο Ειδήσεων και τη δημοσιογράφο Κατερίνα Ρουμελιώτη.\nΑπ: Η δική μας Διοίκηση στην Περιφέρεια Αττικής θέλησε από την πρώτη στιγμή να δείξει ότι τα πράγματα μπορούν να γίνουν διαφορετικά, μακριά από την πεπατημένη της γραφειοκρατικής διαχείρισης, της αδιαφάνειας, της αναποτελεσματικότητας, που είχαν κρατήσει την Αττική στο περιθώριο.\nΔοκιμάσαμε λοιπόν και δοκιμαστήκαμε. Και χάρη στη στήριξη των πολιτών, αντέξαμε. Τι θα μπορούσαμε να κάναμε διαφορετικά; Το ερώτημά σας άπτεται της πεμπτουσίας της εμπειρίας. Τι είναι η εμπειρία, αν όχι η γνώση που πλέον γίνεται εφαλτήριο για τις μελλοντικές αποφάσεις; Αν λοιπόν, ξεκινούσα σήμερα, έχοντας την εμπειρία του χθες, σίγουρα κάποια πράγματα, κάποιες συγκεκριμένες λειτουργικές διαδικασίες μπορεί να τις προσέγγιζα διαφορετικά. Για εκείνο πάντως που δεν έχω μετανιώσει, είναι η επιλογή μας να ανοίξουμε την Περιφέρεια, όπως είχαμε υποσχεθεί πριν από 4.5 χρόνια, στους πολίτες. Στα παράπονά τους, στα προβλήματά τους, στις αγωνίες τους. Και πιστεύω ότι αυτό ήταν κάτι που έκανε και κάνει τη διαφορά, και δεν θα το αλλάζαμε.\nΑπ: Το έργο μας το δημοσιοποιήσαμε με τα μέσα που διαθέτουμε, την ενημέρωση δηλαδή των λειτουργών του Τύπου, είτε με Δελτία Τύπου που βγάζουμε καθημερινά και αφορούν σε όλες τις δραστηριότητες της Διοίκησης είτε με την οργάνωση Συνεντεύξεων Τύπου αλλά και ενημερωτικών ημερίδων. Ο στόχος μας ήταν, όσο αυτό είναι δυνατόν, η αδιαμεσολάβητη επικοινωνία με τους πολίτες. Με εκείνους που ζουν στην καθημερινότητά τους το έργο που γίνεται από την Περιφέρεια στις γειτονιές της Αττικής. Γι’ αυτό άλλωστε και δεν καταφύγαμε στις γνωστές «δημόσιες σχέσεις». Όπως σας είπα μόλις, ανοίξαμε την Περιφέρεια στους πολίτες, όχι στα κάθε είδους συμφέροντα. Μπορεί στο παρελθόν να ακολουθήθηκαν τέτοιες πρακτικές, ή ακόμη και σήμερα σε άλλους βαθμούς αυτοδιοίκησης, με τη δική μας διοίκηση στην Περιφέρεια Αττικής όμως, οι πόρτες για «δημόσιες σχέσεις», έκλεισαν. Ίσως αυτή η επιλογή να ήταν και η αιτία που συνασπίστηκαν απέναντί μας συμφέροντα και δυνάμεις του χθες, για να μην προβληθεί το έργο μας και να υποκατασταθεί η πραγματικότητα από τα fake news που εξυπηρετούσαν τους σχεδιασμούς τους. Εμείς πάντως συνεχίζουμε στην ίδια ρότα, έχοντας στο πλευρό μας τον καλύτερο σύμμαχο. Τους πολίτες που μας στήριξαν και συνεχίζουν να μας στηρίζουν. Χωρίς τη στήριξή τους δεν θα αντιμετωπίζαμε τις λασπολογίες και τις συκοφαντίες. Οι πολίτες είναι η πραγματική μας δύναμη. Αυτοί είναι η Δύναμη Ζωής.\nΑπ: Από την πρώτη στιγμή που αναλάβαμε την ευθύνη της Περιφέρειας Αττικής, ξεκινήσαμε έναν διμέτωπο αγώνα. Από τη μια, να ανταποκριθούμε στις ανάγκες των τοπικών κοινωνιών, είτε επρόκειτο για κρίσιμα έργα υποδομής, αντιπλημμυρικά, που έπρεπε να είχαν γίνει χρόνια πριν, είτε για τη δημιουργία ενός δικτύου κοινωνικής αλληλεγγύης, με δεκάδες δομές στήριξης των πιο ευάλωτων, ηλικιωμένων, ανέργων, ατόμων με αναπηρία, κακοποιημένων γυναικών, μεταναστών. Και από την άλλη να αλλάξουμε το ηθικό υπόδειγμα της άσκησης διοίκησης. Δίνουμε καθημερινό αγώνα κατά της γραφειοκρατίας, που συχνά είναι άλλοθι διαφθοράς. Έχουμε έτσι καταγράψει, ομογενοποιήσει και κωδικοποιήσει όλες τις αρμοδιότητες της Περιφέρειας. Προχωρήσαμε στην ψηφιακή εξυπηρέτηση πολιτών και επιχειρήσεων. Έχουμε μειώσει τις απαιτούμενες υπογραφές για την έκδοση των διοικητικών πράξεων, προσαρμόζοντας κατάλληλα τον οργανισμό εσωτερικής υπηρεσίας για την ταχύτερη εξυπηρέτηση των πολιτών. Δημιουργούμε νέα δεδομένα στις δημόσιες συμβάσεις, με ηλεκτρονικές διαδικασίες, με υψηλά ποσοστά έκπτωσης και με υγιή ανταγωνισμό. Είμαστε ο μόνος φορέας της Ελληνικής Πολιτείας που μετέχει σε ένα σημαντικό, ευρωπαϊκό εργαλείο κατά της διαφθοράς. Μιλώ για το πρόγραμμα του Συμφώνου Ακεραιότητας για τις δημόσιες συμβάσεις, της Ευρωπαϊκής Ένωσης σε συνεργασία με τη Διεθνή Διαφάνεια, και μάλιστα σε ένα κρίσιμο αντιπλημμυρικό έργο, που αφορά την κατασκευή δικτύου Ομβρίων στις περιοχές των Δήμων Νίκαιας-Αγίου Ιωάννη Ρέντη και Μοσχάτου – Ταύρου, προϋπολογισμού 12 εκατομμυρίων. Μετέχουμε σε πιλοτικό πρόγραμμα του ΟΟΣΑ για την ενίσχυση του εσωτερικού ελέγχου στην Περιφέρεια. Παράλληλα έχουμε προωθήσει διαδικασίες κοινωνικής λογοδοσίας. Γιατί οι πολίτες πρέπει να γνωρίζουν για να κρίνουν. Δίνουμε καθημερινό αγώνα αξιοπιστίας και χρηστής διοίκησης. Προστατεύουμε τον πολίτη, που είναι το πρώτο θύμα της γραφειοκρατίας, ενισχύοντας τη δημοκρατική λειτουργία στην Αυτοδιοίκηση.\nΑπ: Όπως είπατε, και αποτελεί άλλωστε και κοινή ομολογία, στη διάρκεια των 4,5 τελευταίων ετών κάναμε πολυεπίπεδο έργο που αντιστοιχεί σε πολλές θητείες. Θα ήταν υπερβολικό να ισχυριστεί κανείς ότι είχαμε την ίδια επίδοση σε όλους τους τομείς, ωστόσο δεν πιστεύω ότι υστερήσαμε κάπου. Έχουμε καταγράψει σημαντικές πρωτιές. Σήμερα η Περιφέρεια είναι ένα τεράστιο εργοτάξιο με 360 ανοιχτά εργοτάξια. Υλοποιούμε την Αττική Ριβιέρα. Είναι σε εξέλιξη ή έχουν ολοκληρωθεί 168 αντιπλημμυρικά έργα, προϋπολογισμού μισού δισ.. Στον κοινωνικό τομέα, χτίσαμε ένα σημαντικό κοινωνικό δίχτυ, με 56 Κέντρα Κοινότητας, 82 Κοινωνικά Παντοπωλεία και Συσσίτια, 48 Κοινωνικά Φαρμακεία, και δεκάδες άλλες δομές για συμπολίτες μας αστέγους, με αναπηρία, μετανάστες… 22.000 μαθητές πηγαίνουν με έξοδα της Περιφέρειας εγκαίρως στα σχολεία τους καθημερινά. Στηρίζουμε με κάθε μέσο την υγιή επιχειρηματικότητα, την εξωστρέφεια, την καινοτομία. Για πρώτη φορά νέοι startuppers ταξιδεύουν, με τη στήριξη της Περιφέρειας Αττικής, σε μεγάλα διεθνή φόρα και κλείνουν συμβόλαια. Εννοείται ότι δεν σταματάμε εδώ. Θα γίνουν περισσότερα, με την προϋπόθεση ότι οι πολίτες θα αποφασίσουν αν θέλουν χρυσοποίκιλτες υποσχέσεις περί… Αττικής ως χώρου… ευεξίας. Αν θέλουν επιστροφή στο χθες. Αν θέλουν δουλειά βιτρίνας. Ή αν θέλουν σοβαρή δουλειά υποδομής, δουλειά ουσίας για τη βελτίωση της καθημερινότητας των πολιτών.\nΑπ: Επιλέξαμε τις ισότιμες σχέσεις με όλους τους Δημάρχους, ανεξαρτήτως κομματικής ένταξης, γιατί γνωρίζουμε την ιστορία της Τοπικής Αυτοδιοίκησης στον τόπο μας. Γνωρίζουμε, έχουμε βιώσει στο πετσί μας, το κακό που έχουν φέρει οι κομματικές και μικροπαραταξιακές επιλογές στην Αττική. Επιλογές που συνειδητά έκαναν οι προηγούμενες κυβερνήσεις και διοικήσεις, εργαλειοποιώντας την Αυτοδιοίκηση, καθιστώντας την κομματικό ιμάντα, όργανο πελατειακών σχέσεων, δοχείο ψήφων. Αντιμετωπίζοντάς την πλήρως απαξιωτικά. Και τα αποτελέσματα τα είδαμε στην Αττική. Έλλειψη στοιχειωδών υποδομών, ανυπαρξία κοινωνικών δομών, χαμηλοί δείκτες απορροφησιμότητας ευρωπαϊκών κονδυλίων, τριτοκοσμικό σύστημα διαχείρισης απορριμμάτων, με τόνους σκουπιδιών να θάβονται στη Φυλή. Εμείς θέσαμε από την πρώτη στιγμή τις σχέσεις μας με τους Δήμους στη βάση της ισότιμης συνεργασίας και της αμοιβαιότητας. Γιατί είναι πεποίθησή μας ότι αν «τιμωρήσουμε» έναν Δήμαρχο, τιμωρούμε την τοπική κοινωνία. Αυτό γινόταν μέχρι σήμερα. Και είναι απαράδεκτο. Γι’ αυτό κι εμείς προχωρήσαμε σε εκατοντάδες έργα, υποδομής, αστικών αναπλάσεων, κοινωνικού χαρακτήρα, αθλητικά, πολιτιστικά, και στους 66 Δήμους της Αττικής. Κάτι που δεν έχει γίνει ποτέ στην ιστορία της Περιφέρειας. Χωρίς διακρίσεις, χωρίς εύνοιες σε ημετέρους. Από εκεί και πέρα, η Περιφέρεια στο πλαίσιο του αυτοδιοίκητου, δεν μπορεί να υποδείξει, να διατάξει τους Δημάρχους. Για παράδειγμα σε ό,τι αφορά την εφαρμογή του νέου Περιφερειακού Σχεδιασμού, δεν μπορούμε να επιβάλλουμε σε έναν Δήμο, όπως ο Δήμος Αμαρουσίου, να προχωρήσει στις πολιτικές που απαιτούνται για την ανακύκλωση ή για να μειώσει τον όγκο των σκουπιδιών που στέλνει στη χωματερή στη Φυλή. Εδώ και 21 μήνες ο Δήμος δεν έχει δώσει εξηγήσεις για το γεγονός ότι φορτηγά του έφερναν στη Φυλή απαγορευμένα σκουπίδια, βιομηχανικά, μπάζα, κα. Την ίδια στιγμή υπάρχουν Δήμοι, όπως ο Δήμος Βάρης-Βούλας-Βουλιαγμένης, Χαλανδρίου, Βριλησσίων, που κάνουν σοβαρή δουλειά για μια οικονομικά και οικολογικά δίκαιη και βιώσιμη διαχείριση των απορριμμάτων. Δεν τιμωρούν τους δημότες τους, παίρνουν πρωτοβουλίες, συνεργάζονται με την Περιφέρεια, στο πλαίσιο μιας αμοιβαία επωφελούς σχέσης.\nΗ Πολιτική Προστασία είναι εθνικής σημασίας πολυπαραγοντικό ζήτημα με απειλές από την κλιματική αλλαγή ως τον φανατικό φονταμενταλισμό.\nΑπ: Το θλιβερό είναι ότι μια εθνική τραγωδία επιχειρείται από τη ΝΔ και το ΚΙΝΑΛ, 20 μέρες πριν από τις εκλογές, να αναδειχθεί σε προεκλογικό επιχείρημα προς άγραν ψήφων. Χωρίς κανένα σεβασμό προς τα θύματα, προς τον ανθρώπινο πόνο! Τέτοια ένδεια προτάσεων! Οι δε ανθυποψήφιοί μου, που, θυμίζω, δεν καταδίκασαν ρητά την επίθεση με τα sms εναντίον μου, έσπευσαν να ακολουθήσουν τη γραμμή των κομμάτων τους γιατί δεν έχουν κάτι σοβαρό να καταθέσουν στη δημόσια διαβούλευση για το σχέδιο νόμου για την Πολιτική Προστασία, που αποτελεί θέμα εθνικής ασφάλειας. Καταλήγουν μάλιστα να προτείνουν τετριμμένες εκθέσεις ιδεών όπως ο κ. Πατούλης, που φαίνεται να αγνοεί τα στοιχειώδη για τις σχέσεις κράτους και αυτοδιοίκησης, μπερδεύει θεσμούς, φορείς και διαδικασίες, δεν γνωρίζει ότι οι Περιφέρειες δεν σβήνουν φωτιές, ότι τα μέσα τα διαχειρίζεται ο φορέας που αντιμετωπίζει τις πυρκαγιές, θέλει αορίστως να συντονίζει τους πάντες και τα πάντα ενώ, φυσικά, για όλα του φταίει η Δούρου. Το θέμα της Πολιτικής Προστασίας είναι πάρα πολύ κρίσιμο θέμα εθνικής ασφάλειας για να το αφήσουμε σε χέρια ανθρώπων που ενδιαφέρονται μόνο για την προσωπική τους προβολή και το προσεγγίζουν με απλοϊκούς όρους, του τύπου «να τραβήξουμε το αυτί του αρχιπυράρχου».\nΕμείς κυρία Ρουμελιώτη, δεν αντιμετωπίζουμε την Πολιτική Προστασία ως photo opportunity σε παρέλαση, αλλά ως υψίστης εθνικής σημασίας πολυπαραγοντικό ζήτημα καθώς πλέον οι απειλές είναι πολλαπλές, από την κλιματική αλλαγή ως τον φανατικό φονταμενταλισμό. Χρειάζεται πλήρης αναδιοργάνωση του θεσμικού πλαισίου, όπως αυτή που επιχειρείται με το υπό συζήτηση νομοσχέδιο, αποσαφήνιση αρμοδιοτήτων, αντιμετώπιση χρόνιων δυσλειτουργιών και παθογενειών. Σε άρθρο μου στο ΑΠΕ, τον Αύγουστο του 2017 είχα καταθέσει σειρά προτάσεων για την πυροπροστασία, όπως τη λειτουργία της Εθνικής Σχολής Πολιτικής Προστασίας, τη θεσμοθέτηση της υποχρέωσης ενίσχυσης των εθελοντικών οργανώσεων πολιτικής προστασίας, που είναι ενταγμένες στο σχετικό μητρώο της ΓΓΠΠ, τη χρηματοδότηση κατά την αντιπυρική περίοδο και των Περιφερειών, κα.\nΑπ: Μιλάμε για δύο επαγγελματίες της Τοπικής Αυτοδιοίκησης, με 17 και 12 χρόνια προϋπηρεσίας, χωρίς όμως το αντίστοιχο αποτύπωμα στις τοπικές κοινωνίες. Μιλάμε για φθαρμένα πρόσωπα, που εκπροσωπούν επάξια το χθες, εκείνο το παρελθόν που οδήγησε τον τόπο μας στη χρεοκοπία, στην επιτροπεία και τα μνημόνια. Και βλέπουν την Αυτοδιοίκηση ως… «πατερίτσα» της κεντρικής εξουσίας. Δεν υπάρχει διαφορά μεταξύ μας γιατί απλά δεν μπορεί να γίνει καμία σύγκριση. Οι κκ Πατούλης και Σγουρός ανήκουν σε μια πολιτική κάστα που ευθύνεται για την κατάρρευση της πατρίδας και την απομείωση της Αυτοδιοίκησης. Δυστυχώς οι κώδικες επικοινωνίας τους χαρακτηρίζονται από παλαιοκομματισμό και κάθε είδους πολιτικάντικα τσαλιμάκια. Το πολιτικό τους λογισμικό παραπέμπει στις χειρότερες πολιτικές παραδόσεις. Αντιμετωπίζουν την πολιτική και τις θέσεις εξουσίας τους ως επάγγελμα, ως μέσο πολιτικής επιβίωσης. Η δική μου αντίληψη για την Πολιτική, βρίσκεται στον αντίποδα. Δεν είχα ούτε έχω πλάνο «καριέρας». Δεν εντάχθηκα στο ΠΑΣΟΚ, όταν αυτό ήταν κραταιό, κυβερνητικό κόμμα αλλά επέλεξα ένα μικρό τότε, αριστερό κόμμα, τον ΣΥΝΑΣΠΙΣΜΟ. Δεν δίστασα να παραιτηθώ από βουλευτής την άνοιξη του 2014, για να διεκδικήσω την Περιφέρεια Αττικής, ενώ οι δημοσκοπήσεις με έφερναν… τρίτη. Δεν με ενδιαφέρει η «καρέκλα». Στη δε τραγωδία της Ανατολικής Αττικής, δεν θα δίσταζα να παραιτηθώ, αν είχε διαπιστωθεί αβελτηρία ή παράλειψη υπηρεσιακού παράγοντα της Περιφέρειας. Γιατί για εμένα η Αυτοδιοίκηση δεν είναι ούτε πάρεργο ούτε καταφύγιο: είναι εκείνη η βαθμίδα διακυβέρνησης που βρίσκεται εγγύτερα στον πολίτη και δίνει λύσεις στα προβλήματά του. Και αυτό το τιμώ. Γι’ αυτό και διεκδικούμε, με τη Δύναμη Ζωής, μια ακόμη θητεία συμπόρευσης με τους πολίτες για την Αττική που αξίζει στα παιδιά μας.\n← Το μεγαλύτερο έργο που έχει γίνει ποτέ στην Υγεία από την Περιφέρεια Αττικής. Στο Τζάνειο και το Μεταξά η Ρένα Δούρου @renadourou\nΡένα Δούρου Οι πιο κρίσιμες εκλογές για τις Περιφέρειες και την Ευρώπη. @renadourou →\nΕφη Αχτσιόγλου για δημοσίευμα του Reuters: Άγρια και επικίνδυνα παιχνίδια στις πλάτες των ασφαλισμένων. @E_Achtsioglou\nΕθνική ταπείνωση ότι η Γερμανία δεν εξέδωσε τον Χριστοφοράκο – Ντροπή της δικαιοσύνης η περίπτωση Τσουκάτου [VIDEO]


H Kύπρος νικήτρια του Eurovoice 2010 - Star.gr\nLIFESTYLE Σάββατο, 25 Σεπτεμβρίου 2010, 08:06\nH Kύπρος νικήτρια του Eurovoice 2010\nΟλοκληρώθηκε αργά το βράδυ της Παρασκευής (24/09) ο ευρωπαϊκός διαγωνισμός τραγουδιού Eurovoice 2010.\nΑς πάρουμε τα πράγματα από την αρχή: Ο διαγωνισμός ξεκίνησε με μία – η καλύτερα, μία ακόμη – «πλαστική» Pamela Anderson να εμφανίζεται στην σκηνή λες και έκανε χάρη στο ελληνικό κοινό, με ένα λαμέ φόρεμα που θύμισε σόου άλλων δεκαετιών (παρά το ότι οι πληροφορίες θέλουν να έχει επιμεληθεί την εμφάνισή της η Vivienne Westwood) και με την Μαίρη Συνατσάκη να μας ενημερώνει ότι μόνον για το μακιγιάζ και τα μαλλιά της Pamela χρειάστηκαν 6.000 ευρώ! Μάλλον, επειδή είχαν λυθεί όλα τα υπόλοιπα προβλήματα του διαγωνισμού, έπρεπε να ακούσουμε αυτό, ως το μοναδικό ζήτημα που έπρεπε να μας απασχολήσει.\nΠαρα��λέψαμε την αρχή και είπαμε να δώσουμε βάση στην συνέχεια, που ήταν και το βασικό κομμάτι: Αυτό των διαγωνιζομένων. Πολύ σεμνοί και πολύ συμπαθείς όλοι τους. Όμως, συμμετείχαν σε διαγωνισμό τραγουδιού. Όχι σε διαγωνισμό για το ποιος έχει τον καλύτερο χαρακτήρα. Αποτέλεσμα; Το αποκορύφωμα που είχε συχνά πυκνά το βασανιστήριο στα αυτιά μας ήταν να ακούμε κάθε λίγο και λιγάκι από τους ίδιους τους παρουσιαστές Παναγιώτη Χατζηδάκη και Μαίρη Συνατσάκη, ότι ο τραγουδιστής ή η τραγουδίστρια ήταν «εκτός τόνου». Το μόνον βέβαιο ήταν αυτό που μάθαμε και δια στόματος των παρουσιαστών, ότι δηλαδή η μουσική των τραγουδιών ήταν playback και το τραγούδι «ζωντανό». Οσο για τα τεχνικά προβλήματα, ούτε λόγος.\nΚαι μεταξύ τους, όμως, οι παρουσιαστές δεν είχαν και την καλύτερη συνεννόηση: Όταν, προς το τέλος του διαγωνιστικού κομματιού, εκείνη είπε ότι απομένουν μόλις πέντε χώρες, εκείνος αφού την διόρθωσε, (λέγοντας ότι απομένουν έξι διαγωνιζόμενοι), μετά αυτό-αναιρέθηκε, λέγοντας πως τελικά απέμεναν επτά χώρες που δεν είχαν διαγωνισθεί.\nΜοναδική καλή, αξιόλογη και κυρίως ευχάριστη στιγμή της βραδιάς ήταν η εμφάνιση του Enrique Iglesias, που ευτυχώς δεν αντιμετώπισε κάποιο πρόβλημα και βγήκε κανονικά για να τραγουδήσει. Μάλιστα, ανέβασε και μία θαυμάστριά του στη σκηνή, στην οποία αφιέρωσε το τραγούδι Hero. Η λεπτομέρεια, ωστόσο, στην εμφάνιση του Iglesias, που μάλλον λίγοι πρόσεξαν, ήταν ότι τα μέλη της ορχήστρας που έπαιζαν πίσω του ήταν οι «48 ώρες»! Συγκρότημα, γνωστό και μη εξαιρετέο, από την σ��μμετοχή του στο - εννοείται ελληνικό - x factor!\nΝικήτρια του διαγωνισμού αναδείχθηκε η Κύπρος με την Φλώρα Θεοδώρου. Τα αποτελέσματα του διαγωνισμού είχαν ήδη ανακοινωθεί όταν ο σταθμός επέστρεψε στο Αθηνών Αρένα μετά από τις διαφημίσεις, με αποτέλεσμα, μετά βίας να προλάβουν να δείξουν έστω και ένα πλάνο της Κύπριας τραγουδίστριας. Σημειωτέον ότι η Φλώρα Θεοδώρου τραγούδησε με συνεργάτη της, με τον οποίο διατηρούσε σχέση, πριν παντρευτεί με τον Χρήστο Δάντη. Το όνομά του; Πάνος Δημητρακόπουλος.\nΣυμπέρασμα: Euro ναι, voice όχι.\nΠρώτη ανάρτηση: 24/09/2010 23.06


Snik: Διέγραψε τις φωτογραφίες με την Ηλιάνα Παπαγεωργίου στο Instagram - AllYou.gr\nΦήμες θέλουν το ζευγάρι να έχει χωρίσει\n| Μάι 14, 2021\nΦαίνεται πως η Ηλιάνα Παπαγεωργίου και ο Snik δεν είναι πια μαζί. Τους τελευταίους μήνες κυκλοφορεί σαν φήμη ο χωρισμός τους, ωστόσο, κανείς από τους δυο δεν το έχει επιβεβαιώσει μέχρι σήμερα.\nΣτις αρχές Απριλίου διάφορα δημοσιεύματα υποστήριζαν ότι το άλλοτε αγαπημένο ζευγάρι περνάει μια μεγάλη κρίση και η κατάσταση μεταξύ του είναι τεταμένη.\nΤόσο η Ηλιάνα Παπαγεωργίου όσο και ο Snik τότε είχαν διαψεύσει τις φήμες χωρισμού, ωστόσο, πλέον, οι δυο τους έχουν πάρει μια μεγάλη απόσταση. Η παρουσιάστρια έφυγε από τη μεζονέτα, όπου έμεναν μαζί στη Πεντέλη και νοίκιασε δικό της σπίτι, όπως αποκάλυψε η Νάνσυ Παραδεισανού στο Πρωινό του ΑΝΤ1.\nΜάλιστα, όπως μετέφερε, ο Snik έχει διαγράψει όλες τις κοινές φωτογραφίες με την Ηλιάνα από το προφίλ του στο Instagram. Από την άλλη πλευρά, το μοντέλο εξακολουθεί να έχει στο λογαριασμό της τις κοινές φωτογραφίες με τον πρώην αγαπημένο της.


Πουρές καρότου - Dairy-free\nΑρχική / Αλμυρά / Ορεκτικά-Σνακ / Πουρές καρότου\nΤι πιο ωραίο συνοδευτικό μαζί με τα κεφτεδάκια μας από ένα πιάτο πουρέ καρότου, φτιαγμένος με καρότα, κόκκινη κολοκύθα και πατάτα.\nΕργαλείο για πουρέ ή πιρούνι\n2 πατάτες (μικρές)\n1/2 κούπα κόκκινη κολοκύθα\n4 καρότα (μεγάλα)\nΖωμός κοτόπουλου ή νερό\nΣε μία κατσαρόλα βράζουμε όλα τα λαχανικά με τον ζωμό ή το νερό.\nΜόλις βράσουν τα λαχανικά, τα σουρώνουμε και κρατάμε τον ζωμό.\nΞαναβάζουμε τα λαχανικά στην κατσαρόλα να αποβάλλουν την υγρασία.\nΜε το ειδικό εργαλείο του πουρέ ή με ένα πιρούνι πατάμε τα λαχανικά και ρίχνουμε τα μπαχαρικά και το λάδι σταδιακά.\nΑν ο πουρές είναι στεγνός προσθέτουμε λίγο ζωμό.\nελαιόλαδο καρότο κολοκύθα πατάτα σκόρδο


Μητσοτάκης στη Σύνοδο του ΝΑΤΟ: Η Ελλάδα αποτελεί πυλώνα σταθερότητας στην Ανατολική Μεσόγειο - News Freedom\nΑρχική Πολιτική Μητσοτάκης στη Σύνοδο του ΝΑΤΟ: Η Ελλάδα αποτελεί πυλώνα σταθερότητας στην Ανατολική...\nΣτις 17:05 το σημαντικό τετ-α-τετ Μητσοτάκη – Ερντογάν\n«Η Ελλάδα αποτελεί πυλώνα σταθερότητας στην Ανατολική Μεσόγειο\n» τόνισε ο πρωθυπουργός Κυριάκος Μητσοτάκης προσερχόμενος στη Σύνοδο Κορυφής του ΝΑΤΟ που πραγματοποιείται στις Βρυξέλλες, επισημαίνοντας παράλληλα ότι η χώρα μας «έρχεται να επενδύσει αυξημένους πόρους στις εξοπλιστικές της ικανότητες έτσι ώστε να είναι ακόμη πιο συνεπής στις συμμαχικές της υποχρεώσεις».\n«Η Ελλάδα εξέρχεται ισχυρότερη από την κρίση»\n«Είναι μία χώρα που μέχρι και τις δύσκολες εποχές της οικονομικής κρίσης σταθερά δαπανούσε άνω του 2% του ΑΕΠ της σε αμυντικές δαπάνες. Είναι μία χώρα που καθώς εξέρχεται ισχυρότερη από την κρίση που την ταλάνισε την τελευταία δεκαετία έρχεται να επενδύσει αυξημένους πόρους στις στρατιωτικές της δυνατότητες, έτσι ώστε να είναι ακόμα πιο αξιόπιστη στις υποχρεώσεις της απέναντι στη συμμαχία», ανέφερε χαρακτηριστικά ο Έλληνας πρωθυπουργός.\n«Οι προκλήσιες απαιτούν την αναπροσαρμογή της στρατηγικής της συμμαχίας μας»\n«Η Σύνοδος Κορυφής του NATO είναι μία ευκαιρία να επαναβεβαιώσουμε τη σημασία του ευρωατλαντικού δεσμού, που δοκιμάστηκε τα τελευταία τέσσερα χρόνια. Είναι όμως μία ευκαιρία, επίσης, να επαναβεβαιώσουμε την προσήλωσή μας στις κοινές αξίες, αρχές, αλλά και στην ενότητα της συμμαχίας», υπογράμμισε ο ίδιος.\nΟ πρωθυπουργός μίλησε για τις «εξαιρετικά σύνθετες προκλήσεις» που αντιμετώπισε η Ελλάδα τον τελευταίο καιρό, οι οποίες – όπως είπε- απαιτούν την αναπροσαρμογή της στρατηγικής της συμμαχίας μας. «Ο Covid απέδειξε πόσο ευάλωτες είναι οι κοινωνίες μας σε έναν ιό, ο οποίος δεν είναι καν ορατός δια γυμνού οφθαλμού. Η κλιματική αλλαγή, εκτός από τις οικονομικές και κοινωνικές επιπτώσεις, θα έχει σημαντικές επιπτώσεις και στα ζητήματα ασφαλείας, καθώς θα ενθαρρύνει τις μεταναστευτικές ροές», επισήμανε ο κ. Μητσοτάκης.\n«Και βέβαια αυταρχικά καθεστώτα θα εξακολουθούν να χρησιμοποιούν το υβριδικό τους οπλοστάσιο προκειμένου να αποδυναμώνουν τους δημοκρατικούς μας θεσμούς», δήλωσε επιπρόσθετα.\n«Απέναντι σε όλα αυτά η ατζέντα του NATO 2030 έρχεται να δώσει μία σειρά από εμπεριστατωμένες απαντήσεις», τόνισε ο Κυριάκος Μητσοτάκης.\nΣημειώνεται ότι στις εργασίες της Συνόδου, που ξεκινά ώρα 14:00 το μεσημέρι της Δευτέρας και ολοκληρώνεται ώρα 17:00, θα συμμετέχει και ο πρόεδρος των ΗΠΑ Τζο Μπάιντεν, για πρώτη φορά από την εκλογή του.\nΑξίζει να σημειωθεί ότι πριν την έναρξη της Συνόδου Κορυφής, ο Έλληνας πρωθυπουργός θα συναντηθεί στο κτίριο του ΝΑΤΟ με τον πρωθυπουργό της Αλβανίας Έντι Ράμα και αμέσως μετά με τον Βρετανό ομόλογό του Μπόρις Τζόνσον.\nΣτις 17:05 ώρα Ελλάδας, αμέσως μετά την ολοκλήρωση των εργασιών της Συνόδου Κορυφής που θα έχει διάρκεια μόλις τριών ωρών, ο Κυριάκος Μητσοτάκης θα έχει κατ΄ ιδίαν συνάντηση με τον πρόεδρο της Τουρκίας Ρετζέπ Ταγίπ Ερντογάν.\nΠροηγούμενο άρθροΣτο «σφυρί» μπομπονιέρα από τον γάμο Παπανδρέου-Λιάνη – Αγγίζει τις 5.000 ευρώ\nΕπόμενο άρθροΘεοφάνους: Έξαλλος με το Πρωινό-«Ποιος λέει αυτές τις ασυναρτησίες;» – Τι συνέβη;


MOBY-DICK or, THE WHALE – ΙΙΙ | ΘΕΙΑ ΚΩΜΩΔΙΑ\nBy cropper 15 Σχόλια\nΤο κείμενο του Α. Κ. Χριστοδούλου, που παραθέτω στη σελίδα Inferno (όπου συμπεριέλαβα για λόγους πληρότητας και την πρώτη παράγραφο που υπήρχε στο προηγούμενο ποστ), αποτελεί μια προσέγγιση της γνωσιολογίας του Μέλβιλ. Θα μπορούσε να έχει όντως γραφεί από τον ίδιο, αν ο Μέλβιλ ήθελε να δώσει στους αναγνώστες με άμεσο τρόπο τα κλειδιά που ανοίγουν τη σκέψη του, οδηγίες κι εξηγήσεις δηλαδή εκτός του κειμένου του Μόμπι-Ντικ. Ο τρόπος όμως του Μέλβιλ είναι λογοτεχνικός, μ’ άλλα λόγια «κωδικοποιημένος», κι αυτό για την εξυπηρέτηση του ίδιου σκοπού, του ίδιου θέματος του βιβλίου.\n15 Responses to “MOBY-DICK or, THE WHALE – ΙΙΙ”\nΔευτέρα, 28 Ιανουαρίου 2008 στο 10:05 πμ\nΔευτέρα, 28 Ιανουαρίου 2008 στο 3:26 μμ\nκαι ποια η αραβο-σημιτική-εβραϊκή-δυτικίζουσα-οριενταλιστική άποψη τέτοιων ονομάτων σ’ένα κόσμο που έχει στεγνώσει απ’το μυστήριο;\nΔευτέρα, 28 Ιανουαρίου 2008 στο 11:09 μμ\nΑυτό φοβάμαι κι εγώ. Μην πάθω τίποτα από την πολλή σοβαρότητα 🙂\nΔευτέρα, 28 Ιανουαρίου 2008 στο 11:22 μμ\nΜε όποια ονόματα, δηλαδή με όποια ταυτότητα, που είναι πάντα το ίδιο Εγώ, το Μυστήριο διατηρείται υγρό. Τα «χαρούμενα έθνη» είναι που το στεγνώνουν.\nΔευτέρα, 28 Ιανουαρίου 2008 στο 11:47 μμ\nπες μου λίγο, παραγγελιές δέχεσαι; αν μπορείς γράψε κάτι για τους «αδερφούς Καραμάζωφ» του Ντοστογιέφσκι (πληζζζζζζζζ)\nΤρίτη, 29 Ιανουαρίου 2008 στο 12:34 πμ\nΞεκίνησα να γράφω για τον Μόμπι-Ντικ με μια φράση απ’ το 32ο κεφάλαιο του βιβλίου: «Ο Θεός να με φυλάει να μην ολοκληρώσω ποτέ τίποτα.»\nΠέμπτη, 31 Ιανουαρίου 2008 στο 10:14 πμ\nΠέμπτη, 31 Ιανουαρίου 2008 στο 10:40 μμ\nΛΕΓΕ με Ισμαήλ (το «η» με «ε» μακρόν), όπως όλοι οι άλλοι-ξένοι λένε την Αθήνα «Αθένα»\nκι όπως ο Αριστοφάνης νόμιζε ότι το πρόβατο κάνει «ΒΗ», ενώ αυτό πάντα μιλούσε «ΜΠΕΕ».\n«Άλλη μια φορά. Πες πως είσαι στην εξοχή’ σε κάποιο ύψωμα με λίμνες. Πάρε σχεδόν όποιο μονοπάτι θες, και χίλια τα εκατό σε κατεβάζει σε μια κοιλάδα και σ’ αφήνει σε ένα μέρος πού ‘ναι δίπλα σε μια λιμνούλα μες στο ποτάμι. Είναι κάτι μαγικό. Άσε τον πιο αφηρημένο άνθρωπο να βυθιστεί στους πιο βαθείς ρεμβασμούς του … κι αλάθητα θα σε οδηγήσει σε νερό …\nΝαι, όπως ξέρει ο καθένας, περισυλλογή και νερό είναι ενωμένα για πάντα.»\nΑπό τον Μόμπι-Ντικ, τον γεμάτο ειδωλολάτρες, που τίποτε δε δείχνει ότι γεννήθηκαν από ανθρώπους, από μαννάδες! «Τους γέννησε η θάλασσα, άγνωστο πού – η θάλασσα που βρίθει από καρχαρίες.\nΣάββατο, 2 Φεβρουαρίου 2008 στο 1:15 μμ\nέχω μια απορία, που μάλλον είναι ήσσονος σημασίας, αλλά θα σε ρωτήσω. γιατί κάποιοι μεταφραστές προτιμούν να γράφουν «Μόμπυ» (με ύψιλον) και άλλοι «Μόμπι» (με γιώτα);\nΣάββατο, 2 Φεβρουαρίου 2008 στο 8:04 μμ\nαν σε ενδιαφέρει το θέμα, να ξαναμιλήσουμε (και μάλιστα αν σ’αρέσουνε θα σου πω τα ίδια!:)\nΣάββατο, 2 Φεβρουαρίου 2008 στο 9:28 μμ\nΑν παρακολουθούσες με περισσότερη επιμέλεια 🙂 τον cropper, θα το είχες πληροφορηθεί…\n(Για το «Μόμπυ» ή «Μόμπι», όπως βλέπεις κι από όσα λέει η Ελένη, είναι θέμα προτίμησης του μεταφραστή. Εδώ δεν κρύβεται κάτι κωδικοποιημένο.)\nΣάββατο, 2 Φεβρουαρίου 2008 στο 9:35 μμ\nΕυχαριστώ για τις εξηγήσεις, αλλά κυρίως για την υπόδειξη του «Οστεοφύλακα». Πώς θα ήταν δυνατόν να μην με τραβήξει ένα βιβλίο που προτάσσει αγαπημένο απόσπασμα (και μάλιστα τις τελευταίες λέξεις) από το «Βιργιλίου Θάνατος» του Broch.\nΆντε πάλι, βαθειά ανάσα για μια νέα «Εις Άδου Κάθοδον» (κάτι σαν την προαναγγελθείσα ξενάγηση στο hôtel de Cluny).\nΚυριακή, 3 Φεβρουαρίου 2008 στο 9:08 πμ\nΤετάρτη, 6 Φεβρουαρίου 2008 στο 1:17 μμ\nΠέμπτη, 19 Ιουνίου 2008 στο 10:17 πμ


Δήμος Ορεστιάδας: Μαθαίνουμε να ανακυκλώνουμε σωστά & Κερδίζουμε δώρα! - OTA VOICEΔήμος Ορεστιάδας: Μαθαίνουμε να ανακυκλώνουμε σωστά & Κερδίζουμε δώρα! - OTA VOICE\nΟ Δήμος Ορεστιάδας, προσφέρει στους δημότες την ευκαιρία να έρθουν πιο κοντά στον κόσμο ανακύκλωσης, μέσα από ολιγόλεπτες εκπαιδευτικές «Πράσινες Αποστολές – Green Missions». Ο χρήστης ολοκληρώνοντας τους απαιτούμενους στόχους, κερδίζει επιπλέον πόντους επιβράβευσης από το ενημερωτικό υλικό και παράλληλα αποκτά συμμετοχή σε κληρώσεις Followgreen για υπέροχα δώρα. Κάθε 10 ημέρες, μία νέα «Πράσινη Αποστολή» βρίσκεται στη διάθεση των δημοτών!\nΛάβε μέρος και μπες στην κλήρωση για ένα μοντέρνο θερμός 500ml: www.followgreen.gr/orestiada/Mission/Single/2858\nΔΙΑΒΑΣΤΕ ΠΕΡΙΣΣΟΤΕΡΑΝΕΑ ΓΙΑ ΤΟΝ ΔΗΜΟ ΕΔΩ


Δέρμα σαλαχιού, λάδι κέδρου και ιουνίπερος; Δεν είναι ξόρκι αλλά τα σύνεργα ενός αρχαίου επιπλοποιού - Ξυπνήστε ρε\nΔέρμα σαλαχιού, λάδι κέδρου και ιουνίπερος; Δεν είναι ξόρκι αλλά τα σύνεργα ενός αρχαίου επιπλοποιού\nΑν και τα υλικά ήταν καταδικασμένα στη φθαρτότητα, έχουμε πλήθος αναφορών στην λογοτεχνία αλλά και στην αγγειογραφία, που μας βοηθούν να αναπαραστήσουμε τα έπιπλα που βρίσκονταν μέσα στα αρχαία σπίτια.\nΓια κάθε έπιπλο υπήρχε και ο αντίστοιχος τεχνίτης (τέκτων): π.χ. θρονοποιοί, κιβωτοποιοί, κλινουργοί κ.ά. Εντύπωση προκαλεί το γεγονός, ότι συγκεκριμένα σχέδια επίπλων τα βρίσκουμε σε Ελλάδα, Ασία, Ν. Ιταλία, Ν. Ρωσία, πράγμα που σημαίνει ότι οι τεχνίτες ταξίδευαν και η επιπλοποιία είχε διαδοθεί σε διεθνές επίπεδο. Επιπροσθέτως, οι Ετρούσκοι, καθώς και οι Ρωμαίοι είχαν επηρεαστεί έντονα από την Ελληνική επιπλοποιία.\nΚατά κανόνα, οι επιπλοποιοί παρέμεναν ανώνυμοι και ήταν απλοί μαραγκοί που δεν στερούνταν όμως πρωτοτυπίας και καλαισθησίας. Ο Ικμάλιος, παραταύτα, αναφέρεται από τον Όμηρο ονομαστικά (Οδύσσεια, Τ, 55-59) ως ο τεχνίτης που κατασκεύασε το κρεβάτι της Πηνελόπης:\nΠλάι στη φωτιά τής έβαλαν ανάκλιντρο για να καθήσει,\nμε φίλντισι κι ασήμι δουλεμένο· που κάποτε ο Ικμάλιος\nτο είχε μαστορέψει, προσδένοντας με τέχνη κι ένα σκαμνί υποπόδιο,\nστρωμένο με παχιά προβιά\n(μτφ. Δ.Ν. Μαρωνίτης, 2006, Ινστιτούτο Νεοελληνικών Σπουδών)\nΤα κυριότερα ξύλα για τη δημιουργία επίπλων ήταν ο σφένδαμος, η οξιά, η ιτιά, το κίτρο, το έλατο, η δρυς, το λιόπρινο και η γλυκολεμονιά. Πιο ακριβό ήταν το κίτρο το οποίο εισάγονταν από τη ΒΔ Αφρική, και θεωρούνταν πιο πολύτιμο και από το χρυσάφι! Ο σφένδαμος ήταν επίσης ακριβή πρώτη ύλη, χρησιμοποιούμενος κυρίως για κρεβάτια και τραπέζια.\nΗ οξιά χρησιμοποιούνταν για την κατασκευή δίφρων (σκαμνάκι χωρίς πλάτη), κλινών, τραπεζών και κιβωτίων. Το έλατο το χρησιμοποιούσαν για διάφορα διακοσμητικά μέλη που προσαρμόζονταν στα κιβώτια και τα υποπόδια. Στις πηγές αναφέρονται επίσης, σκελετοί κρεβατιών από ιτιά αλλά και μελία (γνωστή ως Ινδική αγριοπασχαλιά, Melia azedarach).\nΟ κέδρος είχε την ιδιότητα να μην σαπίζει εύκολα και επιπλέον, είχε και αντισηπτικές ιδιότητες, γι’ αυτό και ήταν πολύ ακριβός. Το κυπαρίσσι ήταν ένα επίσης ιδιαίτερα ανθεκτικό ξύλο που χρησιμοποιούνταν κυρίως για κιβώτια, ενώ το ξύλο του ελάτου δουλευόταν εύκολα και απορροφούσε την κόλλα.\nΣτην αρχαιότητα, το ξύλο πριν δεχτεί οποιαδήποτε επεξεργασία, το άφηναν να σκληρύνει για να μη σκίζεται. Όπως μας πληροφορεί ο Πλίνιος (XVI 222): «..ορισμένοι με πολύ καλά αποτελέσματα αφήνουν το ξύλο αφού το κόψουν, γύρω γύρω στην ψίχα, ώστε όλη η υγρασία να φύγει, καθώς στέκεται πριν χρησιμοποιηθεί στα δικά μας κλίματα, μερικά ξύλα σκίζονται από φυσικού τους. Αυτά οι αρχιτέκτονες θα ήταν καλό να τα στεγνώνουν σκεπασμένα με λίπασμα (κοπριά) για να μην τα τραυματίζει ο αέρας.»\nΆλλη μία γνωστή πρακτική για τους αρχαίους ήταν το γυάλισμα του ξύλου. Ο Πλίνιος (XVI 222) αναφέρει γι' αυτό το σκοπό τη χρήση του δέρματος του σαλαχιού, το λάδι του κέδρου και του ιουνίπερου (Juniperus communis, γνωστό και ως Άρκευθος η κοινή), και το κερί.\nΕίναι εντυπωσιακή, λοιπόν, η επιμέλεια με την οποία μεταχειρίζονταν οι αρχαίοι τα επίπλα, κάτι που φαντάζει τρομακτικά πολύ μακρινό στη σημερινή εποχή της απρόσωπης και μαζικής παραγωγής επίπλων!\nΦωτογραφία: Ξυλουργός κατασκευάζει το μπαούλο της Δανάης, υδρία του ζωγράφου του Gallatin, 490 π.Χ. περ (Museum of Fine Arts, Boston, Α.Ε.: Boston 13.200)


Hilti - Επιτοπιες δοκιμες\nΠίσω Αρχική σελίδα Μηχανικοί Επιτοπιες δοκιμες\nΑσφάλεια και αξιοπιστία της ικανότητας παραλαβής φορτίου σε λύσεις στερέωσης\nΑν ενδιαφέρεστε για την υπηρεσία αυτή, παρακαλείσθε να συμπληρώσετε την ακόλουθη φόρμα πληροφοριών.\nΗ ικανότητα παραλαβής φορτίου μιας λύσης στερέωσης (αγκύριο ή οπλισμός) συχνά δεν είναι προσδιορίσιμη αν το υλικό βάσης δεν είναι επαρκώς γνωστό. Για παράδειγμα, τοιχοποιία, σκυρόδεμα ή βράχος χωρίς αξιόπιστα τεχνικά δεδομένα.\nΗ επιτόπια δοκιμή αποτελεί τη βάση για τον προσδιορισμό της καταλληλότητας μιας λύσης στερέωσης και για τον υπολογισμό της αντοχής σχεδιασμού στο υλικό βάσης.\nΗ Hilti παρέχει μια επαγγελματική υπηρεσία επιτόπιας δοκιμής στο πεδίο της μηχανικής.\nΕπιτόπια διενέργεια της δοκιμής και ανάλυση των αποτελεσμάτων από εκπαιδευμένους υπαλλήλους της Hilti. Η επιτόπια δοκιμή της Hilti διενεργείται με ακρίβεια, με εξοπλισμό δοκιμής κανονικά βαθμονομημένο, παρουσία σας, για την επίτευξη αξιόπιστων και αναπαράξιμων αποτελεσμάτων.\nΟ πελάτης λαμβάνει μια έκθεση δοκιμής και, αν απαιτείται, μια έκθεση αξιολόγησης της δοκιμής.\nΔιακρίβωση της καταλληλότητας μιας λύσης στερέωσης σε άγνωστο υλικό βάσης, βασισμένη σε αξιόπιστα στοιχεία, προκειμένου να ενισχυθεί η αξιοπιστία των λύσεων στερέωσης\nΕκτέλεση της δοκιμής με ακρίβεια, με δεόντως βαθμονομημένο εξοπλισμό Hilti για τη δοκιμή, συμπεριλαμβανομένων των παρελκομένων, έτσι ώστε να είναι εφικτή η προσαρμογή της διαδικασίας δοκιμής στις ατομικές σας ανάγκες.\nΧαρτοφυλάκιο δοκιμασιών που καλύπτει ελαφρές, μέτριες και βαριές εφαρμογές.\nΗ μέτρηση του φορτίου και της μετατόπισης που αναφέρονται στην τεχνική τεκμηρίωση αποτελεί αναφορά για εσάς ή για τρίτους.\nΕίναι διαθέσιμη, ως πρόσθετη υπηρεσία, η αξιολόγηση ικανότητας παραλαβής φορτίου βασισμένη στα αποτελέσματα της δοκιμής.\nΟι διενεργούντες την υπηρεσία έχουν εκπαιδευτεί πλήρως στην εκτέλεση των δοκιμών.\nΌνομα Υπηρεσίας Τιμή\nΕπιτόπια δοκιμή με φορτίο ≤ 30 kN 63 €/h\nΕπιτόπια δοκιμή με φορτίο ≤ 180 kN 83 €/h\nΈκθεση Αξιολόγησης Δοκιμής 83 €/h


Greveniotis.gr - «Γεωργία και Αγροτοδιατροφικός τομέας»\nΤρίτη, 16 Οκτώβριος 2012 16:30\n«Γεωργία και Αγροτοδιατροφικός τομέας»\nΠροτάσεις Ε.Δ.Α./Π.Δ.Μ. στο πλαίσιο της Θεματικής Ομάδας Στρατηγικού Σχεδιασμού\n‘’Γεωργία και Αγροδιατροφικός Τομέας’’\nΗ Αγροτική ανάπτυξη αποτελεί βασική επιλογή για την Περιφέρεια Δυτικής Μακεδονίας, καθώς μπορεί να συμβάλλει στην διαφοροποίηση της παραγωγικής της δομής αυξάνοντας το τοπικά παραγόμενο εισόδημα και την απασχόληση.\nΣήμερα ο αγροτικός τομέας ακολουθεί σταδιακά φθίνουσα πορεία. Παρόλα αυτά διατηρεί σημαντική θέση τόσο σαν τομέας οικονομικής δραστηριότητας, όσο και σαν παράγοντας κοινωνικής συνοχής, κυρίως στις ορεινές και απομακρυσμένες περιοχές, καθώς συμμετέχει με ποσοστό 6,8% στη διαμόρφωση του Περιφερειακού Ακαθάριστου Προϊόντος (Α.Εγχ.Π.).\nΣε επίπεδο Περιφερειακών Ενοτήτων υπάρχει σημαντική διαφοροποίηση. Πιο συγκεκριμένα, στην Π.Ε. Φλώρινας η συμμετοχή στη διαμόρφωση του Ακαθάριστου Εγχώριου Προϊόντος είναι 14%, στην Π.Ε. Γρεβενών 10%, στην Π.Ε. Καστοριάς 11% και στην Π.Ε. Κοζάνης 4%.\nΤο περιβάλλον στο οποίο καλείται να λειτουργήσει ο αγροτικός τομέας χαρακτηρίζεται από τον διαρκώς εντεινόμενο ανταγωνισμό που συστηματικά διαμορφώνεται τουλάχιστον κατά τις δύο τελευταίες δεκαετίες. Η στροφή προς την ποιότητα των αγροτικών προϊόντων αποτελεί ίσως τη μοναδική διέξοδο επιβίωσης του αγροτικού τομέα που στηρίζεται στις μικρομεσαίες οικογενειακές εκμεταλλεύσεις.\nΤα τελευταία χρόνια παρατηρείται τάση αλλαγής της κατεύθυνσης και της διάρθρωσης της αγροτικής παραγωγής με έμφαση στην παραγωγή τοπικών ποιοτικών προϊόντων, ενώ παράλληλα εμφανίζονται και νέοι κλάδοι παραγωγής με προοπτική. Η αξιοποίηση των νέων φραγμάτων, των αναδασμών και των επιφανειακών νερών, με τη σύγχρονη αναδιάρθρωση των οικογενειακών γεωργικών εκμεταλλεύσεων μπορούν να αυξήσουν την απασχόληση και παράλληλα το εισόδημα της περιοχής.\nΣημαντικό χαρακτηριστικό της αγροτικής ανάπτυξης στην Περιφέρεια είναι η σύνθεση της αγροτικής παραγωγής, όπου κυριαρχεί η καλλιέργεια των σιτηρών, η παραγωγή μήλων και φασολιών. Η Περιφέρεια παράγει, σύμφωνα με την ΕΣΥΕ (2007), το 32% των οσπρίων της χώρας, το 28,8% των μαλακών σιτηρών και το 19,2% της παραγωγής μήλων.\nΜε βάση τα γεωργικά εισοδήματα που προσφέρουν οι διάφορες καλλιέργειες στην Περιφέρεια και στο σύνολο της χώρας φαίνεται πως συγκεκριμένες καλλιέργειες είναι ιδιαίτερα αποδοτικές, όπως αυτές των φασολιών, ροδάκινων, πατάτας, μήλων και αμπελιού που προσφέρουν σημαντικό γεωργικό εισόδημα το οποίο συγκρινόμενο με το αντίστοιχο εθνικό υπερτερεί σημαντικά.\nΗ περαιτέρω βελτίωση της ανταγωνιστικότητας των αγροτικών επιχειρήσεων προϋποθέτει την ενίσχυση της αποδοτικότητας των καλλιεργειών, με ταυτόχρονη δημιουργία κατάλληλων συνθηκών μείωσης του κόστους παραγωγής μέσα από την ανάπτυξη και βελτίωση των αγροτικών υποδομών, καθώς και τη βελτίωση της ποιότητας των αγροτικών προϊόντων.\nΜε βάση τα παραπάνω, οι σημαντικότερες ανάγκες που χρήζουν διαχείρισης προκειμένου να επιτευχθεί η ανάκαμψη του πρωτογενή τομέα στην Περιφέρεια Δυτικής Μακεδονίας, εντοπίζονται στις εξής:\nΕθνικός Στρατηγικός Σχεδιασμός και Εφαρμογή Περιφερειακής Πολιτικής Αγροτικής Ανάπτυξης.\nΠαραγωγή προϊόντων με ανταγωνιστικό πλεονέκτημα, λόγω ιδιαίτερων χαρακτηριστικών και πιστοποίησης της διαδικασίας παραγωγής και της ποιότητάς τους.\nΑύξηση της παραγωγικότητας και της προστιθέμενης αξίας των γεωργικών προϊόντων.\nΑντιμετώπιση του υψηλού κόστος παραγωγής αγροτικών προϊόντων.\nΑύξηση των μονάδων μεταποίησης – τυποποίησης - εμπορίας αγροτικών προϊόντων.\nΕνίσχυση των διαδικασιών και των μηχανισμών διάθεσης προϊόντος.\nΕνίσχυση της χρηματοδότησης / δανειοδότησης παραγωγών.\nΕνίσχυση της υγιούς συνεταιριστικής δράσης και των ανταγωνιστικών οργανώσεων παραγωγών.\nΕνίσχυση της γεωργικής έρευνας και διάχυση και αξιοποίηση της τεχνογνωσίας και της τεχνολογίας.\nΑύξηση του βαθμού διείσδυσης – χρήσης, νέων τεχνολογιών.\nΕισαγωγή στην παραγωγή καινοτόμων προϊόντων.\nΑντιστροφή της δυσμενούς σχέσης γεωργίας – κτηνοτροφίας όπου παρατηρείται κυριαρχία φυτικής έναντι της ζωικής παραγωγής\nΜείωση της εξάρτησης της φυτικής παραγωγής από επιδοτούμενες καλλιέργειες.\nΑύξηση του ποσοστού των αρδευόμενων εκτάσεων.\nΚάλυψη των ελλείψεων σε έργα υποδομής, δικτύων διακίνησης, τυποποίησης, εμπορίας.\nΜείωση της επιβάρυνσης του περιβάλλοντος από την άσκηση της γεωργικής δραστηριότητας και εξοικονόμηση των φυσικών πόρων.\nΑντιμετώπιση της υποαπασχόλησης του αγροτικού πληθυσμού.\nΑύξηση του μορφωτικού επιπέδου του αγροτικού πληθυσμού.\nΕνίσχυση της αντικατάστασης γεωργών (νέοι γεωργοί) και βελτίωση της ηλικιακής διάρθρωσης του γεωργικού πληθυσμού.\nΔημιουργία επαρκών μηχανισμών υλοποίησης και στήριξης αγροτικών μέτρων και προγραμμάτων.\nΣε δηλώσεις του ο Περιφερειάρχης Δυτικής Μακεδονίας Γιώργος Δακής επεσήμανε μεταξύ άλλων:\n«Η αγροτική ανάπτυξη πρέπει να αντιμετωπίζεται ως εξειδικευμένη, διατηρήσιμη και χωρίς αποκλεισμούς ανάπτυξη της υπαίθρου, επομένως, αναπτυγμένη γεωργία - κτηνοτροφία υπάρχει μόνο με αναπτυγμένο αγροτικό χώρο και αντίστροφα. Έτσι η ολοκληρωμένη ανάπτυξη του αγροτικού χώρου θα πρέπει να διαχειριστεί την ανάγκη για τη βελτίωση των υποδομών υγείας, παιδείας, κοινωνικών - πολιτιστικών παροχών, ως το μέσο παροχής κινήτρων για την κατ’ αρχήν διατήρηση του πληθυσμού στην ύπαιθρο και τη σταδιακή αύξηση του αγροτικού εργατικού δυναμικού».


Η απάντηση του Θεού στο πρόβλημά μας | Eptanews.gr\nΗ απάντηση του Θεού στο πρόβλημά μας\nΈνα εκκλησίασμα σε μια πόλη στο εξωτερικό βρήκαν την απάντηση στις οικονομικές τους δυσκολίες σε έναν από τους τοίχους της εκκλησίας τους. Η απάντηση ήταν «κρυμμένη» εκεί για περισσότερα από 50 χρόνια!\nΚάποιος αναγνώρισε ένα έργο τέχνης που κρεμόταν στην εκκλησία – ήταν μια πολύτιμη γκραβούρα του Γερμανού χαράκτη και ζωγράφου Άλμτρεχτ Ντίρερ, του 1493. Το έργο δείχνει τον άγγελο Γαβριήλ να λέει στην Ευλογημένη Παρθένο ότι θα γεννήσει τον Υιό του Θεού (Λουκ. 1: 31, 32α ).\nΜερικά μέλη της εκκλησίας δεν μπορούσαν να πιστέψουν ότι αγνοούσαν την αξία του παλιού αυτού αριστουργήματος, λέγοντας στην πραγματικότητα, «Εάν είναι αυθεντικό, γιατί να είναι εδώ;»\nΤι γίνεται με μας; Αγνοούμε την αξία του γεγονότος που απεικονίζεται σ’ εκείνη τη γκραβούρα;\nΟ Ιησούς δεν κρύβεται. Η αλήθεια ότι ο Θεός ήρθε στη γη σε ανθρώπινη μορφή αναγγέλλεται ξεκάθαρα στα Ευαγγέλια. Εκφράζεται στην τέχνη μας και στην υμνογραφία της εκκλησίας. Αλλά η σημασία της γέννησης του Χριστού εξακολουθεί να αγνοείται. Είμαστε τόσο απορροφημένοι από τις δραστηριότητες και τα προγράμματά μας ώστε χάνουμε την άπειρη αξία να γνωρίσουμε ποιο ήταν αυτό το Βρέφος.\nΑκόμα και οι πιο συνειδητοί Χριστιανοί μπορεί να χάσουν το κύριο νόημα των Χριστουγέννων εάν δεν είναι προσεκτικοί! Μπορούμε να σαγηνευτούμε τόσο πολύ από την ιστορία του βρέφους και να γίνουμε συναισθηματικοί ακούγοντας την και πάλι. Βλέπετε, η ιστορία του βρέφους δεν μας ζητάει να κάνουμε κάτι μ’ αυτήν. Δεν απαιτεί καμιά ουσιαστική αλλαγή στον τρόπο που σκεφτόμαστε ή ζούμε.\nΤο μεγάλο ερώτημα για μας είναι το εξής: «Είναι τα Χριστούγεννα μόνο μια ιστορία για ένα βρέφος, τον μικρό «Χριστούλη» όπως τον αποκαλού\nΈνα δεκάχρονο κορίτσι με την οικογένειά της και μερικούς φίλους πήγαν να δουν τις Χριστουγεννιάτικες διακοσμήσεις και φωταγωγήσεις σε διάφορα μέρη στην πόλη που ζούσαν. Σταμάτησαν μπροστά σε μια εκκλησία και βγήκαν από το αυτοκίνητο για να δουν από κοντά μια όμορφη φάτνη που είχαν τοποθετήσει εκεί. «Δεν είναι υπέροχη;» είπε η γιαγιά του μικρού κοριτσιού . «Κοίτα όλα τα ζώα, τη Μαριάμ, τον Ιωσήφ και τον Ιησού βρέφος». «Ναι, γιαγιά», απάντησε η εγγονή. «Είναι πραγματικά πολύ όμορφη η φάτνη. Αλλά υπάρχει μόνο ένα πράγμα που με στεναχωρεί. Δεν πρόκειται ποτέ να μεγαλώσει το βρέφος Ιησούς;… Έχει το ίδιο μέγεθος όπως και πέρσι.»\nΦίλοι μου, τα Χριστούγεννα δεν είναι απλά μια ιστορία για ένα βρέφος. Είναι κάτι πολύ περισσότερο. Είναι η ιστορία του βρέφους που γεννήθηκε στον κόσμο μας, σε ένα «εχθρικό έδαφος», με ένα υπερφυσικό τρόπο (παρθένος γέννησις), το οποίο μεγάλωσε και έγινε το Πρόσωπο που μπορεί να λυτρώσει εμάς τους ανθρώπους από την αμαρτία μας και έτσι να γίνει η απάντηση στο πρόβλημα μας (ο αποχωρισμός μας από τον Θεό).\nΗ εξής ιστορία ίσως μας βοηθήσει να καταλάβουμε λίγο καλύτερα τι αυτό το Πρόσωπο έκανε για να μας επανασυνδέσει με τον Θεό και να μας σώσει από τις συνέπειες των αμαρτιών μας.\nΗ μάχη ήταν λυσσαλέα τις μέρες πριν από κάποια Χριστούγεννα στη διάρκεια του 1ου Παγκοσμίου Πολέμου. Ένας Γερμανός στρατιώτης ξεπρόβαλε από το χαράκωμά του και προσπάθησε να κινηθεί προς τα εμπρός, αλλά κτυπήθηκε από μια σφαίρα και τραυματίσθηκε σοβαρά. Καθώς προσπαθούσε να συρθεί πίσω στο χαράκωμά του, πιάστηκε σε ένα αγκαθωτό συρματόπλεγμα. Όταν οι κραυγές του μετατράπηκαν σε βογκητά, ένας Γάλλος στρατιώτης βγήκε από το δικό του χαράκωμα και προχώρησε με προφυλάξεις προς τον τραυματισμένο στρατιώτη του εχθρού.\nΌταν οι επικεφαλής των δύο αντιμαχόμενων στρατευμάτων είδαν τι συνέβηκε, έδωσαν εντολή στις δυνάμεις τους για παύση του πυρός. Στη μυστηριώδη σιωπή εκείνων των στιγμών, ο Γάλλος στρατιώτης περιποιήθηκε τα τραύματα του Γερμανού στρατιώτη, τον απελευθέρωσε από το συρματόπλεγμα, και ύστερα τον μετέφερε στα χέρια των Γερμανών συμπολεμιστών του. Τα όπλα εξακολουθούσαν να σιγούν μέχρις ότου αυτός επέστρεψε στο χαράκωμά του.\nΑυτή η ιστορία εμπνέει και συγκινεί. Αλλά η ιστορία των Χριστουγέννων είναι ακόμη πιο καταπληκτική. Ο Ιησούς εξ αιτίας της αγάπης του Θεού εισήλθε σε «εχθρικό έδαφος» για να απελευθερώσει εμάς από τον πνευματικό θάνατο (παντοτινός χωρισμός από τον Θεό). Παρόλο που σε μας άξιζε ο θάνατος εξ αιτίας των αμαρτιών μας, Αυτός ανιδιοτελώς δέχτηκε την ταπείνωση, τον πόνο και τον σταυρικό θάνατο για να πληρώσει την ποινή για τη δική μας αμαρτία. Ο απ. Παύλος έγραψε, « Έτι γαρ Χριστός όντων ημών ασθενών κατά καιρόν υπέρ ασεβών απέθανε» ( Προς Ρωμαίους 5: 6 ).\nΣτη διάρκεια αυτής της τόσο πολυάσχολης περιόδου φίλοι μου, ας ξοδέψουμε λίγο χρόνο να θυμηθούμε με δέος και θαυμασμό τι ο Χριστός έκανε για μας. Γεννήθηκε στον κόσμο μας και θυσίασε τη ζωή του για να μπορέσουμε εμείς, πιστεύοντας και αποδεχόμενοι αυτό που Αυτός έκανε για μας, να σωθούμε από τον αιώνιο θάνατο. Μια τέτοια αγάπη ζητάει από μας τη ζωή μας, την καρδιά μας, την αφοσίωσή μας, τα πάντα.\nΑυτά τα Χριστούγεννα, λοιπόν, ας πάρουμε τη θέση μας μεταξύ των σοφών και των βοσκών της ιστορίας του Ευαγγελίου και ας δοξολογήσουμε τον Ιησού – τον Θεό που έγινε άνθρωπος για μας «και δια την ημετέραν σωτηρίαν.» Και δοξολογώντας Τον ας παραδώσουμε τη ζωή μας στα χέρια Του. Αυτός είναι η απάντηση στο πρόβλημά μας.\nΕυλογημένος ο Καινούργιος Χρόνος


il manifesto: «Σαφής και συγκεκριμένος» απέναντι στους αστούς ο ΣΥΡΙΖΑ\n«Σαφής και συγκεκριμένος» απέναντι στους αστούς ο ΣΥΡΙΖΑ\nΔεν περνάει μέρα που τα στελέχη του ΣΥΡΙΖΑ, κυρίως αυτά που είναι υπεύθυνα για τη χάραξη της πολιτικής του, να μην «υπογράφουν» και μια διαβεβαίωση στην αστική τάξη της χώρας ότι απ' τη θέση της κυβέρνησης θα ασκήσουν διαχείριση απολύτως σύμφωνη με τις ανάγκες και τα συμφέροντά της. Παρακάτω, σταχυολογούμε ορισμένες απ' τις παρεμβάσεις του ΣΥΡΙΖΑ τη βδομάδα που πέρασε.\n1. «Μπορούμε να βάλουμε όσους ιδεολογικούς προσδιορισμούς θέλετε, μέσα στην κρίση όμως αυτό που υπονοείται σαν σοσιαλδημοκρατικό είναι πολύ σημαντικό. Είναι πολύ σημαντικό το να εφαρμόσεις μια κεϊνσιανή πολιτική αντί μιας νεοφιλελεύθερης πολιτικής διαχείρισης της κρίσης. Είναι τόσο σημαντικό που φαίνεται απ' τον διαφορετικό τρόπο που αντιμετώπισαν την κρίση οι ΗΠΑ και η Ευρώπη. Τεράστια η διαφορά. Πείτε το σοσιαλδημοκρατικό, πείτε το όπως θέλετε»...\nΗ παραπάνω δήλωση ανήκει στον Γ. Σταθάκη, έναν απ' όσους διαμορφώνουν την οικονομική πολιτική του ΣΥΡΙΖΑ και έγινε σε πρωινή εκπομπή της ΝΕΤ, την περασμένη Τετάρτη. Δε μασάει τα λόγια του.\nΘέλουν το κυρίως «πιάτο» στο φαγοπότι των μονοπωλίων να περιλαμβάνει πέρα απ' τα δικαιώματα των εργαζομένων και των φτωχών λαϊκών στρωμάτων και άφθονο χρήμα για τις επενδύσεις τους.\nΓιατί οι ΗΠΑ αυτό ακριβώς κάνουν. Ασκούν διαχείριση με περισσότερα επεκτατικά στοιχεία, κόβουν αβέρτα χρήμα και ανανεώνουν το ένα μετά το άλλο τα προγράμματα αγοράς ομολόγων του Δημοσίου από την ομοσπονδιακή τους τράπεζα. Οι ΗΠΑ, όμως, ούτε με αυτό το μείγμα μπορούν να ξεκολλήσουν την οικονομία τους από το βάλτο και ταυτόχρονα συναγωνίζονται την ΕΕ ως προς τις στρατιές ανέργων, πεινασμένων και αστέγων που προκαλεί και το ένα και το άλλο μείγμα διαχείρισης της κρίσης προς όφελος του κεφαλαίου.\nΜάλιστα, όταν επισημάνθηκε στον Γ. Σταθάκη ότι τραπεζικοί κύκλοι που μέχρι πρότινος χαρακτήριζαν τον ΣΥΡΙΖΑ «ακραίο», σήμερα αναφέρονται σ' αυτόν με «στρογγυλεμένο» λόγο, και ρωτήθηκε αν αυτό υποδηλώνει «στρογγύλεμα» και των θέσεων του κόμματός του, ήταν αποστομωτικός: «Εάν θέλουμε να κυβερνήσουμε, και θέλουμε, οι προτάσεις μας πρέπει να είναι πολύ σαφείς, συγκεκριμένες και ρεαλιστικές»...\nΕίναι ο ρεαλισμός της υποταγής στα συμφέροντα και στις επιδιώξεις της άρχουσας τάξης, σ' αυτό το «ναρκοθετημένο» έδαφος θέλει να σύρει το λαό ο ΣΥΡΙΖΑ κοροϊδεύοντάς τον ότι πρόκειται για τη γη της επαγγελίας.\n2. «Ο στόχος μας είναι να δημιουργηθούν οι προϋποθέσεις δημοκρατικής ανατροπής της σημερινής κυβέρνησης, με γενικό ξεσηκωμό και διενέργεια εκλογών και η συγκρότηση μιας νέας κυβέρνησης της αριστεράς (...) Η κυβέρνηση αυτή θα έχει ως στόχο την ανακοπή της σημερινής καταστροφικής πορείας, την υπέρβαση της κρίσης με την κοινωνία όρθια και την οικονομική και κοινωνική ανασυγκρότηση της χώρας» (απόσπασμα απ' την πολιτική απόφαση της Πανελλαδικής Συνδιάσκεψης του ΣΥΡΙΖΑ).\nΟ ΣΥΡΙΖΑ σπέρνει αυταπάτες ότι αρκεί η αλλαγή κυβέρνησης για να ευημερήσει ο λαός και όχι αλλαγή τάξης στην εξουσία. Αφήνει μ' αυτόν τον τρόπο στο απυρόβλητο την καπιταλιστική ιδιοκτησία στα μέσα παραγωγής, η εξουσία της οποίας, σε πολιτικό επίπεδο, εκφράζεται κατά πρώτο λόγο από την εκάστοτε κυβέρνηση, που ασκεί διαχείριση.\nΜια τέτοια κυβέρνηση θα είναι και αυτή του ΣΥΡΙΖΑ, αφού την καπιταλιστική οικονομία θέλει να ανασυγκροτήσει. Κι αυτό δεν μπορεί να γίνει αλλιώς παρά μόνο με τη στήριξη των καπιταλιστικών επιχειρήσεων για να κάνουν ανάπτυξη. Μια τέτοια ανάπτυξη, όμως, προϋποθέτει την εξαθλίωση του λαού, αφού η καπιταλιστική κερδοφορία είναι αντιστρόφως ανάλογη με τα εργασιακά δικαιώματα και την ικανοποίηση των σύγχρονων λαϊκών αναγκών. Αρα, και η κοινωνία όρθια και η καπιταλιστική οικονομία ανθηρή συνιστούν αντίφαση εν τοις όροις...\n3. «Απαιτείται η ανασυγκρότηση του συνδικαλιστικού κινήματος, η ανατροπή του κυβερνητικού και εργοδοτικού συνδικαλισμού που λειτούργησε ως στυλοβάτης της μνημονιακής πολιτικής και η εξυγίανση των συνδικάτων (...) Το εργατικό συνδικαλιστικό κίνημα πρέπει να συνδεθεί με τις αγωνιστικές παραδόσεις του και να ανακτήσει την εμπιστοσύνη των εργαζομένων (...) Οι εργαζόμενοι (...) να εξυγιάνουν τις συνδικαλιστικές τους οργανώσεις από εκφυλιστικά φαινόμενα, να αλλάξουν τις ηγεσίες που δεν έπαιξαν τον ρόλο τους» (από την ίδια απόφαση).\nΤο έργο αυτό προτείνουμε στην ηγεσία του ΣΥΡΙΖΑ να το αναθέσει στα προβεβλημένα συνδικαλιστικά στελέχη του ΠΑΣΟΚ, που έπαιξαν τέτοιο ρόλο στο συνδικαλιστικό κίνημα και σήμερα στεγάζονται στον ΣΥΡΙΖΑ. Μάλιστα, ψήφισαν και με τα δύο χέρια τη συγκεκριμένη απόφαση! Στόχος, φυσικά, δεν είναι ο ταξικός προσανατολισμός του εργατικού κινήματος, τον οποίο έχουν χτυπήσει με όλα τα μέσα που διαθέτουν. Στόχος τους είναι ένα εργατικό κίνημα του χεριού τους, κυβερνητικό αλλά της δικής τους κυβέρνησης και όχι κάποιας άλλης.\nΣτόχος του εργοδοτικού - κυβερνητικού συνδικαλισμού και του ΣΥΡΙΖΑ στο εργατικό κίνημα ήταν και παραμένει το χτύπημα των ταξικών δυνάμεων, το εμπόδισμα να αποκτήσουν οι αγώνες ταξικό προσανατολισμό. Γι' αυτό σε σωματεία και ομοσπονδίες, τα στελέχη του ΣΥΡΙΖΑ κατεβαίνουν σε αντι-ΠΑΜΕ κοινά ψηφοδέλτια με την ΠΑΣΚΕ και τη ΔΑΚΕ, ενώ το τελευταίο διάστημα ανακάλυψαν και τα «αριστερά προεδρεία» με την ΠΑΣΚΕ και άλλες «αντιμνημονιακές ομάδες»!\nΗ πλήρης ενσωμάτωση του κινήματος τους ενδιαφέρει πολύ περισσότερο τώρα, που βλέπουν ότι μπορεί να κυβερνήσουν. Θέλουν ένα συνδικαλιστικό κίνημα του χεριού τους, αρωγό στην προσπάθεια για «κοινωνική συνοχή». Ξέρουν ότι ένα εργατικό κίνημα ταξικά προσανατολισμένο γρήγορα θα τους πάρει χαμπάρι και θα τους αποκαλύψει, θα τους κλονίσει. Γι' αυτό θέλουν «ανασυγκρότηση», στην κατεύθυνση όμως της μετατροπής των συνδικάτων σε «γραφεία εξυπηρέτησης» των εργαζομένων, μακριά και ενάντια στο ρόλο τους να συσπειρώνουν τους εργαζόμενους, να οργανώνουν αγώνες, να κοντράρονται με την εργοδοσία και τα κόμματά της.\n4. «Σκοπεύουμε στην προστασία των χαμηλών και μεσαίων εισοδημάτων από χρέη στην εφορία και τον καθορισμό ανώτατου ορίου, για μηνιαία καταβολή φορολογικών υποχρεώσεων. Το όριο αυτό θα είναι ποσοστό, στο καθαρό μηνιαίο οικογενειακό εισόδημα που απομένει, αν αφαιρεθούν στεγαστικά δάνεια πρώτης κατοικίας και το ποσό ενοικίου». Η δήλωση αυτή του Αλ. Τσίπρα αποκαλύπτει πόσο πολύ εννοούν τα όσα αναφέρουν σε άλλο σημείο της πολιτικής τους απόφασης περί προτεραιότητας στις κοινωνικές ανάγκες και «αντίστασης στην επίθεση της άρχουσας τάξης που λεηλατεί τον λαό»!\nΠαρουσιάζοντας τις θέσεις του κόμματός του για το Φορολογικό ρητά και κατηγορηματικά δηλώνει ότι η φτωχολογιά θα πρέπει να ξοφλήσει μέχρι δεκάρας - εκτός απ' τα χρωστούμενα που σώρευσε η πλουτοκρατία - και τα χρωστούμενα που θα έχουν σωρευτεί στην εφορία απ' τα κάθε είδους χαράτσια, έως τη στιγμή που θα αναλάβει το κόμμα του τη διακυβέρνηση! Χρυσώνοντας το χάπι δεσμεύεται ότι θα ...διευκολύνει την αιμορραγία του λαού, καθορίζοντας «ανώτατο όριο για μηνιαία καταβολή φορολογικών υποχρεώσεων»!\nΤην ώρα που το εργατικό - λαϊκό κίνημα δίνει μάχη ώστε να εκφραστεί οργανωμένη ανυπακοή κι απειθαρχία στα κάθε είδους χαράτσια που έχουν φορτωθεί στις πλάτες του λαού, ο ΣΥΡΙΖΑ σπεύδει να τα νομιμοποιήσει, παρεμποδίζοντας την προσπάθεια να εκφραστεί μαζικά η άρνηση του λαού να πληρώσει τα σπασμένα της πλουτοκρατίας. Κάτι που δεν τον εμποδίζει ταυτοχρόνως να χύνει κροκοδείλια δάκρυα για το άδικο των χαρατσιών.\n5. Το γεγονός ότι θα συνεχίσουν να φορολεηλατούν το λαό προκύπτει και απ' την πρόταση για διαμόρφωση«ατομικού αφορολόγητου εισοδήματος στο ύψος του εκάστοτε επίσημου ορίου της φτώχειας», το οποίο καθορίζεται από τις στατιστικές υπηρεσίες του αστικού κράτους και δεν ανταποκρίνεται σε καμία πραγματικότητα. Για παράδειγμα, ειδικά για το 2013, ο Αλ. Τσίπρας πρότεινε το αφορολόγητο να είναι στις 12.000 ευρώ (όσο ίσχυε για τα εισοδήματα μέχρι και το 2010), δηλαδή 24.000 για κάθε οικογένεια, όταν οι στοιχειώδεις ανάγκες για ένα τετραμελές λαϊκό νοικοκυριό δεν μπορούν να ικανοποιηθούν με λιγότερα από 50.000 ευρώ το χρόνο.\nΕξάλλου, και ο Γ. Σταθάκης, στη ΝΕΤ, όταν εξηγώντας τη φορολογική πρόταση του ΣΥΡΙΖΑ προκάλεσε την αντίδραση του δημοσιογράφου, με το σχόλιο «άρα και εσείς στο μέσο Ελληνα θα πάτε», δεν μάσησε τα λόγια του:«Σε κάποιον μεταφυσικό Ελληνα δεν μπορούμε να πάμε»... Ενώ δεσμεύτηκε ότι οι προτάσεις τους «δεν είναι αποθαρρυντικές για τις επενδύσεις», ομολογώντας εμμέσως πλην σαφώς ότι είναι άνθρακες ο θησαυρός που υπόσχεται στο λαό, περί άφθονου χρήματος που δήθεν θα ρεύσει στα κρατικά ταμεία απ' τη φορολόγηση του πλούτου και με το οποίο δήθεν θα χρηματοδοτήσουν κοινωνική πολιτική...\nΟχι τυχαία ο Αλ. Τσίπρας μίλησε για «προοδευτική αύξηση του συντελεστή φορολογίας», αποφεύγοντας να διευκρινίσει ποιες θεωρεί «πολύ μεγάλες επιχειρήσεις» και με τι συντελεστή έχει σκοπό να τις φορολογήσει. Καθώς, όμως, δε θα αποθαρρύνουν τις επενδύσεις, τότε δεκάρα δε θα πειραχθεί απ' τα κέρδη τους.\nΟχι μόνο γιατί κάτι τέτοιο δε συνάδει με το στόχο ενίσχυσης της ανταγωνιστικότητάς τους, που ο ΣΥΡΙΖΑ υιοθετεί ως δικό του στόχο, αλλά και γιατί αν επιχειρηθεί κάτι τέτοιο, έχουν εναλλακτικές. Ο δρόμος ανοιχτός, τα σκυλιά δεμένα και άφθονοι οι φορολογικοί παράδεισοι για το κεφάλαιο με δεδομένη την ελεύθερη κίνηση κεφαλαίων, με την οποία ο ΣΥΡΙΖΑ συμφωνεί. Αλλά υπάρχει και ένα ακόμη ζήτημα: Ανάκαμψη των μεγαλοεπιχειρηματιών, ενίσχυσή τους για επενδύσεις και κέρδη και μεγάλη φορολόγησή τους έρχονται σε σύγκρουση.


Giro d’Italia 1ο etape: TT=Filippo Ganna | AstraTV\nΟ πρώτος μεγάλος ποδηλατικός αγώνας της χρονιάς, ο 1ος από τους 3 μεγάλους γύρους, το Giro d’Italia ξεκίνησε το Σάββατο 8 Μαίου στο Torino. Ο αγώνας μετά την περσινή αλλαγή λόγω Covid19, επέστρεψε στην κανονική εποχή διεξαγωγής του. Φέτος αναμένεται να είναι μια από τις πιο δύσκολες χρονιές του με τους ανηφορίστες να έχουν πλεονέκτημα για τη Maglia Rosa, τη νίκη στη γενική κατάταξη. Ο αγώνας ξεκίνησε με ένα ατομικό χρονόμετρο στο Torino, σε μια τεχνική και γρήγορη διαδρομή μήκους 8,6 χιλιομέτρων. Οι καιρικές συνθήκες ήταν ιδανικές στην προθέρμανση για τον κυρίως αγώνα. Ο ποδηλάτης της Ineos Grenadiers, Filippo Ganna, ο Ιταλός σπεσιαλίστας, Παγκόσμιος Πρωταθλητής ατομικής χρονομέτρησης και φαβορί για τη νίκη στο 1ο etape, πήγε στο Giro έχοντας χάσει δύο φορές σε ατομική χρονομέτρηση μέσα στη χρονιά. Έχασε στο Tirreno-Adriatico και στο Tour de Romandie και όπως είπε και ο ίδιος, το ηθικό του δεν ήταν ανεβασμένο μετά από αυτές τις ήττες.\nΣτο δίκτυο των πειραματικών σχολείων το 1ο Γυμνάσιο Καρδίτσας\nΣτο δίκτυο των πειραματικών σχολείων 1ο Γυμνάσιο Καρδίτσας\nΠαρασκευή προϊόντων από αρωματικά φυτά κι αιθέρια έλαια, στο 1ο ΕΠΑΛ Τυρνάβου


ΚΑΤΕΡΙΝΑ ΜΠΑΤΖΕΛΗ: Απριλίου 2012\nΣυνέντευξη Κατερίνας Μπατζελή στην εκπομπή «ΡΗΣΕΙΣ ΚΑΙ ΑΝΤΙΡΡΗΣΕΙΣ» του Ρ/Σ ΝΕΤ 105,8 με την Ευαγγελία Μπαλτατζή και τον Γιώργο Γιουκάκη\nΚατερίνα Μπατζελή: Στις εκλογές αυτές διακυβεύεται… η σταθερότητα της δημοκρατίας…, αλλά και ο ιδεολογικός προσανατολισμός των ίδιων των πολιτικών κομμάτων. Ενώ η 7η Μαΐου είναι η ημέρα λήψης άμεσων μέτρων κατά της ανεργίας.\n«Η ψήφος που θα δοθεί από τον ελληνικό λαό πρέπει να είναι καθαρή. Καθαρή όχι σε ποσοτικό επίπεδο, δηλαδή αν θα βγάλει πρώτο κόμμα με αυτοδυναμία ή όχι, αν θα είναι τα δύο μεγάλα κόμματα μπροστά ή κάποιο άλλο κόμμα. Αλλά να είναι καθαρή ως προς τις διεκδικήσεις της ίδιας της κοινωνίας. Μια καθαρή εντολή θα δώσει σταθερή κυβέρνηση που θα μπορεί να ανταποκριθεί στο δύσκολο έργο που έχουμε μπροστά μας», δήλωσε η Κατερίνα Μπατζελή, υποψήφια Βουλευτής ΠΑΣΟΚ Φθιώτιδας σε συνέντευξή της στο Ραδιόφωνο της ΝΕΤ.\n«Σταθερότητα σημαίνει συνεργασίες των κομμάτων εκείνων που θα συμπορευτούν με ένα κοινό προγραμματικό πλαίσιο, με «πυξίδα» τις πολιτικές οι οποίες θα προσδιορίσουν το μέλλον της χώρας και τις μεταρρυθμίσεις που πρέπει να γίνουν και όχι μόνο συμφωνία ή μη επί της δανειακής σύμβασης.\nΣτις εκλογές αυτές δε διακυβεύεται μόνο η σταθερότητα της κοινοβουλευτικής μας δημοκρατίας. Αλλά ο ιδεολογικός επαναπροσανατολισμός των ίδιων των πολιτικών κομμάτων. Εκείνο που επιδιώκεται είναι να δημιουργήσουμε ένα νέο πολιτικό «τόξο». Όπου με σαφήνεια θα ορίζονται τα άκρα της δεξιάς και της αριστεράς. Σε αυτή την εκλογική αναμέτρηση τίποτα δεν είναι δεδομένο. Δεν είναι δεδομένη ούτε η ίδια η κοινωνία απέναντι στα κόμματα, αλλά ούτε και τα κόμματα είναι δεδομένα εντός της ίδιας της Βουλής».\nΗ 7η Μαΐου θα πρέπει να είναι ημέρα άμεσης αντίδρασης για τη στήριξη των ανέργων και των μικρομεσαίων επιχειρήσεων. Ημέρα μάχης για ό,τι με αφορά προσωπικά για να αντιμετωπίσουμε την ανεργία ιδιαίτερα στον τόπο μου, όπου καθημερινά –και το λέω με πόνο- με πλησιάζουν άνθρωποι χωρίς δουλειά. Και σε αυτούς εγγυώμαι ότι θα παλέψω με πείσμα και δύναμη για να μην εγκαταλείψουν τον τόπο τους.\nΑναλυτικά η Συνέντευξη της κ. Μπατζελή.\nΔΗΜΟΣΙΟΓΡΑΦΟΣ: Θέλουμε τα σχόλιά σας για τα ψηφοδέλτια επικρατείας ΝΔ και ΠΑΣΟΚ. Ήταν επικοινωνιακά;\nΚΑΤΕΡΙΝΑ ΜΠΑΤΖΕΛΗ: Πιστεύω πως το ψηφοδέλτιο Επικρατείας στα δύο κόμματα, στο ΠΑΣΟΚ και τη ΝΔ αυτή τη φορά είναι άλλου τύπου. Δηλαδή, στο ΠΑΣΟΚ προσπάθησε να αναδειχθεί συμβολικά ένα πρόσωπο σαν τον Πύρρο Δήμα και από την άλλη πλευρά στη ΝΔ το θέμα της διαφάνειας ή της δικαιοσύνης, η οποία μπορεί να αποτελέσει την προτεραιότητα σε μια διακυβέρνηση. Ξέρετε ότι πάντα τα ψηφοδέλτια επικρατείας είναι ψηφοδέλτια έκπληξης, γιατί διαχρονικά θέλοντας ο κάθε αρχηγός κόμματος να συμβολίσει κάτι για τις επόμενες μέρες ή το επόμενο διάστημα της διακυβέρνησης, επιλέγει πρόσωπα για να «σοκάρουν» εντός αλλά και εκτός της κοινωνίας.\nΔΗΜΟΣΙΟΓΡΑΦΟΣ: Μήπως μπορείτε να μας διαφωτίσετε για το πώς θα διαμορφωθεί το μετεκλογικό πεδίο; Θα κρατήσω την τελευταία, χθεσινή δήλωση του κ. Βενιζέλου, όπου στην ουσία αυτό που δηλώνει είναι ότι δεν υπάρχει καμία περίπτωση να συνεργαστεί με τη Ν.Δ. Το ΠΑΣΟΚ δεν είναι δεδομένο, μη νομίζετε, είπε. Τι σημαίνουν όλα αυτά; Και εννοώ τι σημαίνουν όλα αυτά με βάση τα δημοσκοπικά ευρήματα που είχαμε μέχρι την περασμένη εβδομάδα.\nΚΑΤΕΡΙΝΑ ΜΠΑΤΖΕΛΗ: κ. Μπαλτατζή, η ψήφος που θα δοθεί από τον ελληνικό λαό πρέπει να είναι καθαρή. Κι εννοώ καθαρή όχι σε ποσοτικό επίπεδο, δηλαδή αν θα βγάλει πρώτο κόμμα με αυτοδυναμία ή όχι τα δύο μεγάλα κόμματα ή κάποιο άλλο κόμμα αλλά είναι να είναι καθαρή ως προς την εντολή που θέλει να δώσει. Και ποια είναι η εντολή; Πρώτον, ότι θα έχουμε μια σταθερή κυβέρνηση, η οποία μπορεί να συνεχίσει αυτό το δύσκολο έργο το οποίο έχει αναλάβει, διότι, κατά τη γνώμη μου, πιθανά τώρα να αρχίζει το δύσκολο έργο, τότε ήταν να ορίσουμε ποιο έργο έχουμε να κάνουμε. Δεύτερον, να προσδιορίσουμε συμμαχίες οι οποίες πρέπει να γίνουν όχι μόνο και κατ’ ανάγκη επί του μνημονίου, αλλά προγραμματικές συμμαχίες. Διότι η χώρα αυτή δεν μπορεί να προχωρήσει μόνο με μία δανειακή σύμβαση αλλά με πολιτικές οι οποίες θα προσδιορίσουν το μέλλον της, τις μεταρρυθμίσεις οι οποίες πρέπει να γίνουν.\nΣήμερα δεν είναι δεδομένη ούτε η ίδια η κοινωνία απέναντι στα κόμματα, αλλά ούτε και τα κόμματα είναι δεδομένα εντός της ίδιας της Βουλής.\nΤο ποιες συμφωνίες θα γίνουν με βάση τα δύο πρώτα σημεία που σας είπα είναι ένα ζήτημα ανοιχτό. Διότι αν τεθούν θέματα από τον κ. Σαμαρά παραδείγματος χάριν, θέματα τα οποία δεν μπορεί να συμφωνήσει το ΠΑΣΟΚ, κατ’ ανάγκη δε θα συνεργαστούν μαζί και προφανώς το ΠΑΣΟΚ μπορεί να κάνει συμμαχίες με άλλα πολιτικά κόμματα.\nΞέρετε, το ΠΑΣΟΚ σαν κεντροαριστερό κόμμα είτε είναι αυτή τη στιγμή είτε πρέπει να βρει ξανά τον εαυτό του για να αποκτήσει την κεντροαριστερή φυσιογνωμία του η οποία ενδυναμώνεται μάλιστα τελευταία σε ευρωπαϊκό επίπεδο, μπορεί να κάνει συμμαχίες και με άλλα κόμματα εντός της Βουλής. Κόμματα που θα προκύψουν με μια δημοκρατική, προοδευτική, σοσιαλιστική συνείδηση.\nΘεωρώ κ. Μπαλτατζή ότι αυτή τη στιγμή δεν βάλλεται μόνο πιθανά η κοινοβουλευτική σταθερότητα Αλλά και ο ιδεολογικός προσανατολισμός των κομμάτων. Επιδιώκουμε και επιδιώκεται να κάνουμε ένα νέο τόξο διαφοράς ή να ορίσουμε τα άκρα της δεξιάς και της αριστεράς. Αυτές οι εκλογές θεωρώ λοιπόν ότι θα συμβάλλουν σε αυτό τον επαναπροσδιορισμό.\nΔΗΜΟΣΙΟΓΡΑΦΟΣ: Σέβομαι ότι για να υπάρξουν συνεργασίες πρέπει να υπάρξουν προγραμματικές συγκλίσεις. Αυτό μέχρι στιγμής μετεκλογικά μπορεί να αλλάξει. Σήμερα όμως δε διαφαίνεται από πουθενά.\nΚΑΤΕΡΙΝΑ ΜΠΑΤΖΕΛΗ: Δε διαφαίνεται πουθενά για δύο λόγους. Πρώτον διότι το κάθε πολιτικό κόμμα προσπαθεί να συσπειρώσει και να περιχαρακώσει πάρα πολλές φορές τον πολιτικό και κοινωνικό του «ιστό» και δεύτερον ότι δεν είναι ακόμα αποσαφηνισμένες ποιες θα είναι οι πολιτικές οι οποίες θα πρέπει να ακολουθηθούν μετά το Μάιο, τον Ιούνιο, κυρίως σε ζητήματα δημοσιονομικής πολιτικής.\nΔΗΜΟΣΙΟΓΡΑΦΟΣ: Γιατί δεν είναι αποσαφηνισμένα τα πράγματα;\nΚΑΤΕΡΙΝΑ ΜΠΑΤΖΕΛΗ: Γιατί οι πολιτικές που εμείς πρέπει να εφαρμόσουμε εντάσσονται μέσα στις γενικότερες ευρωπαϊκές πολιτικές, οι οποίες και αυτές θα επαναπροσδιοριστούν. Δηλαδή τα ζητήματα της λιτότητας ή του Δημοσιονομικού Συμφώνου Σταθερότητας, θα τεθούν πάλι επί τάπητος.\nΔιότι το σύστημα και σε Ευρωπαϊκό επίπεδο δεν μπορεί να προχωρήσει με αυτό τον τρόπο. Συνεπώς, για αυτό λέω ότι είναι και θέμα ιδεολογίας. Από εδώ και πέρα και θα υπάρχουν ισχυρότατες συγκρούσεις σε ευρωπαϊκό και σε εθνικό επίπεδο. Δηλαδή, το θέμα της απασχόλησης, της ανεργίας, της ανακατανομής μπαίνουν ξανά στο τραπέζι από το μήνα Σεπτέμβριο στην Ευρώπη. Και γιατί το μήνα Σεπτέμβριο; Γιατί εκεί θα ξανασυναφθούν οι συμφωνίες για το δημοσιονομικό σύμφωνο αλλά και για την ευρωπαϊκή συνταγματική συνθήκη. Δεν μπορεί το ΠΑΣΟΚ να περιοριστεί μόνο στη μνημονιακή ατζέντα.\nΔΗΜΟΣΙΟΓΡΑΦΟΣ: Πώς κινείστε εσείς στη Φθιώτιδα; Αντιμετωπίζοντας απέναντι σας ανθρώπους που έχουν χάσει τη δουλειά τους, ανθρώπους που έχουν δει το εισόδημά τους να μειώνεται κατακόρυφα την τελευταία διετία;\nΚΑΤΕΡΙΝΑ ΜΠΑΤΖΕΛΗ: Αυτό το οποίο αντιμετωπίζω και το λέω πραγματικά με πόνο αλλά και με πεισμώνει για την επόμενη μέρα είναι ο άνεργος. Δεν αντιμετωπίζεται ο άνεργος. Και με πεισμώνει εννοώντας τι, ότι η επόμενη μέρα 7η Μαΐου είναι μέρα μάχης για όλους μας και για ότι με αφορά προσωπικά να αντιμετωπίσουμε την ανεργία.\nΔΗΜΟΣΙΟΓΡΑΦΟΣ: Καλά, θα μπορούσε να ήταν μάχη του τελευταίου ενός έτους γιατί από πολιτικές στην πράξη φτάσαμε να έχουμε τέτοια έξαρση της ανεργίας.\nΚΑΤΕΡΙΝΑ ΜΠΑΤΖΕΛΗ: Είναι μια ολόκληρη ιστορία. Τίποτα δεν είναι τυχαίο στη χώρα μας. Όταν έχουμε ένα παθογενές σύστημα, όταν εισάγουμε και δεν εξάγουμε, κάποια στιγμή αυτό θα σπάσει. Ας μην εθελοτυφλούμε και μη ξεχνάμε ότι η κρίση δεν είναι τωρινή. Αλλά δημιουργήθηκε τα προηγούμενα χρόνια. Το 2009 το ΠΑΣΟΚ ήρθε να διαχειριστεί την κρίση και να σπάσει την εθνική σιωπή που μέχρι τώρα «απέκρυπτε» το πώς λειτουργούσε παραγωγικά η χώρα. Ο άνεργος δεν είναι σημερινό φαινόμενο, αλλά διαχρονικό. Δυστυχώς έσπασε» στα χέρια μας. Γι’ αυτό η 7η Μαΐου πρέπει να είναι ημέρα άμεσων πολιτικών για τη στήριξη των ανέργων και των μικρομεσαίων επιχειρήσεων.\nΚατερίνα Μπατζελή: Σημαντική παρέμβαση για την ανεργία το πρόγραμμα δια βίου Μάθησης της Περιφέρειας Στερεάς Ελλάδας\nΣε συνέχεια παρέμβασης και Αναφοράς που είχε καταθέσει η Βουλευτής ΠΑΣΟΚ Φθιώτιδας Κατερίνα Μπατζελή για τον αποκλεισμό των Δήμων της Περιφέρειας Στερεάς Ελλάδας από τον Άξονα Προτεραιότητας 9 του Ε.Π «Εκπαίδευση και Διά Βίου Μάθηση», η Γενική Γραμματεία δια Βίου Μάθησης προχωρά στη δέσμευση 6.205.000 Ευρώ από εθνικούς πόρους κατ’ αρχήν για το 2012 για τις Περιφέρειες Στερεάς Ελλάδας και Νοτίου Αιγαίου.\nΌπως δήλωσε η Κατερίνα Μπατζελή «η ενίσχυση του προγράμματος δια βίου Μάθησης από εθνικούς πόρους της Περιφέρειας Στερεάς Ελλάδας ιδιαίτερα αυτή τη χρονική περίοδο είναι κρίσιμη για την αντιμετώπιση των επιπτώσεων από την ανεργία και αποκαθιστά εν μέρει τη μειωμένη χρηματοδότηση της Φθιώτιδας λόγω στόχου 2 που προήλθε από το υψηλότερο ΑΕΠ το οποίο δεν αφορά την πραγματική οικονομία της περιοχής μας όπως κατ επανάληψη έχω τονίσει. Γεγονός που δημιούργησε κοινωνικά, οικονομικά αλλά και συνταγματικής φύσεως ζητήματα λόγω της άνισης κατανομής χρηματοδοτήσεων του ΕΣΠΑ 2007-2013 σε βάρος των περιφερειών του Στόχου 2».\nΒάσει του Υπουργείου Παιδείας, η δέσμευση των χρημάτων από εθνικούς πόρους για το 2012 έρχεται ως αντιστάθμισμα λόγω υπερδέσμευσης των πόρων για τον άξονα προτεραιότητας 9 του Επιχειρησιακού Προγράμματος Δια Βίου Μάθησης της Περιφέρειας Στερεάς Ελλάδας.\nΗ κατανομή των εθνικών χρημάτων ανά Περιφέρεια και Καλλικρατικό Δήμο θα γίνει βάσει διαδικασίας που προβλέπει την ίδρυση Κέντρων δια βίου Μάθησης και θα βοηθήσει με τεχνογνωσία τις υπηρεσίες των Δήμων για την ένταξη νέων σε κοινωνικά προγράμματα.\nΑπάντηση Υπουργείου Υποδομών, Μεταφορών και Δικτύων σε ερώτηση της Κ. Μπατζελή σχετικά με την πορεία των έργων των αυτοκινητοδρόμων στη Φθιώτιδα\nΣε ερώτηση της Βουλευτή ΠΑΣΟΚ Κατερίνας Μπατζελή σχετικά με την πορεία των έργων των αυτοκινητοδρόμων στη Φθιώτιδα το Υπουργείο Υποδομών, Μεταφορών και Δικτύων επισημαίνει ότι σχετικά με το:\nα) έργο της Νέας κοίτης Σπερχειού - τέλος Α/Κ Ροδίτσας, εντός Απριλίου υπογράφεται η Σύμβαση με τον 3ο κατά σειρά μειοδότη μετά από έκπτωση των προηγούμενων. β) έργο Α/Κ Αγίας Μαρίνας Στυλίδας - Αρχή Α/Κ Ραχών: Λόγω αδυναμίας του αναδόχου θα υποκατασταθεί από κοινοπραξία, αναμένεται υπογραφή της σύμβασης άμεσα, ενώ θα ολοκληρωθεί σε 18 μήνες από την υπογραφή. γ) Έργο Σκάρφεια Γέφυρα ΟΣΕ - Α/Κ Θερμοπυλών: Ολοκληρώθηκε ο αυτοκινητόδρομος. Απομένει το παράπλευρο δίκτυο που έχει ολοκληρωθεί κατά 90% .Έχει δρομολογηθεί η έκπτωση του εργολάβου λόγω αδυναμίας εκτέλεσης των υπολοίπων έργων.\nΓια όλα τα έργα έχει επιληφθεί το Σώμα επιθεωρητών του Υπουργείου και η δικαιοσύνη για την απόδοση των σχετικών ευθυνών.\nΗ Βουλευτής ΠΑΣΟΚ Φθιώτιδας Κατερίνα Μπατζελή τόνισε ότι «η ολοκλήρωση σε έργα ζωτικής σημασίας για την απασχόληση, την ανάπτυξη και την οδική ασφάλεια των πολιτών είναι άμεσης προτεραιότητας. Απαιτείται η επιτάχυνση όλων των διαδικασιών για τη διασφάλιση της αποτελεσματικότητας και της διαφάνειας σε όφελος των πολιτών και του τόπου».\nΚατερίνα Μπατζελή: Η ολοκλήρωση του διεθνούς διαγωνισμού για τη γεωθερμία στο Σπερχειό αλλάζει την αναπτυξιακή πορεία της Φθιώτιδας\nΣτο Νομό Φθιώτιδας μπαίνει πλέον σε λειτουργία μια νέα μορφή Ανανεώσιμης Πηγής Ενέργειας, όπως αυτή της γεωθερμίας στις περιοχές του Σπερχειού, μετά την κατακύρωση του δημόσιου διεθνούς ανοιχτού πλειοδοτικού διαγωνισμού του ΥΠΕΚΑ στην εταιρεία ΔΕΗ Ανανεώσιμες Α.Ε και μετά την πρόσφατη (28-3-12) απόφαση της αρμόδιας Επιτροπής για έγκριση του ανάδοχου μισθωτή για το δικαίωμα έρευνας του γεωθερμικού δυναμικού.\nΣε δήλωσή της η Βουλευτής ΠΑΣΟΚ Κατερίνα Μπατζελή αναφέρει: « η Φθιώτιδα μπαίνει πλέον σε μια νέα αναπτυξιακή τροχιά. Μετά από συστηματικές προσπάθειες για την ανάδειξη του γεωθερμικού πλούτου του νομού μας, η δρομολόγηση ενός τέτοιου μεγάλου έργου θα ενεργοποιήσει την τοπική και περιφερειακή οικονομία και απασχόληση. Η ανάδειξη και εκμετάλλευση της γεωθερμίας ενισχύει τις προσπάθειές μας για την επίτευξη πολλαπλών μορφών παραγωγικότητας στην περιφέρεια, η οποία μπορεί πλέον με αποκεντρωμένο τρόπο να διαχειριστεί την ανάπτυξή της και να αναδείξει τη διαφορετικότητά της».\nΗ κ. Μπατζελή ενημερώθηκε σήμερα από τον Υπουργό Υποδομών, Μεταφορών και Δικτύων κ. Βορίδη για τη συνέχιση του έργου «Νέα Κοίτη Σπερχειού – Α.Κ. Ροδίτσας του άξονα ΠΑΘΕ» κατά τη συνεδρίαση της Διαρκούς Επιτροπής Οικονομικών Υποθέσεων της Βουλής.\n25 Απριλίου2012 ΣυνέντευξηΚατερίνας Μπατζελή στην...\nΚατερίνα Μπατζελή: Σημαντική παρέμβαση για την ανε...\nΑπάντηση Υπουργείου Υποδομών, Μεταφορών και Δικτύω...\nΚατερίνα Μπατζελή: Η ολοκλήρωση του διεθνούς διαγω...\nΚ. Μπατζελή: Η σήμανση των προϊόντων «εγγύηση» ανά...


Το Onsports εκπέμπει LIVE! - Onsports.gr\nΔημήτρης Ρήγας\t03 Μαίου 2011, 10:44\nΤο Onsports εκπέμπει LIVE!\nTo Onsports είναι στη Βαρκελώνη και μέσα από την εκπομπή που έγινε το απόγευμα της Δευτέρας (2/5) σας μετέφερε μια πρώτη γεύση από την πρωτεύουσα της Καταλωνίας.\nΕίδατε πλάνα από το «Παλάου Σαντ Ζόρντι» που θα γίνει το Final Four της Ευρωλίγκας, μάθατε για τις αφίξεις των τεσσάρων διεκδικητών του τίτλου αλλά και θυμηθήκατε τις δύο πρώτες κατακτήσεις ευρωπαϊκού πρωταθλήματος από τον Παναθηναϊκό.\nΣήμερα (3/5), δυο χρόνια μετά την κατάκτηση του τροπαίου στο Βερολίνο για τους «πράσινους», θα θυμηθούμε μέσα από την εκπομπή της Web TV του Onsports, πώς ράφτηκε το πέμπτο αστέρι στη φανέλα του «τριφυλλιού».\nΑκόμα, θα δούμε αρκετά από τα αξιοθέατα της Βαρκελώνης και φυσικά πολλή περισσότερη ατμόσφαιρα από το «Clasico» που θα γίνει στο «Καμπ Νου» μεταξύ της Μπαρτσελόνα και της Ρεάλ Μαδρίτης για τα ημιτελικά του Champions League.\nΜείνετε συντονισμένοι στη Web TV, που θα σας δώσει LIVE όλη την ατμόσφαιρα από τη Βαρκελώνη και το Final Four της Ευρωλίγκας.


ΚΚΕ: Να παρθούν άμεσα μέτρα για την ασφαλή λειτουργία των σχολείων - Aftodioikisi.gr\n5 Νοεμβρίου 2021 - 12:00\nΚΚΕ: Να παρθούν άμεσα μέτρα για την ασφαλή λειτουργία των σχολείων\nΗ εικόνα που θέλει να δημιουργήσει η υπουργός “Παιδείας” και συνολικά η κυβέρνηση, ότι “όλα βαίνουν καλώς στα σχολεία”, είναι πλασματική, γιατί διαμορφώνεται με βάση τα πρωτόκολλα-λάστιχο που ουσιαστικά κουκουλώνουν τα προβλήματα. Το σημαντικό, όμως, είναι ότι η κυβερνητική πολιτική είναι επικίνδυνη, γιατί συνεχίζει να αφήνει απροστάτευτα τα σχολεία» επισημαίνει σε σχόλιό του το ΚΚΕ.\nΌπως σημειώνει, «σε συνθήκες που το ποσοστό εμβολιασμού στις σχολικές ηλικίες είναι καθηλωμένο σε χαμηλά επίπεδα, ούτε πρόγραμμα εμβολιαστικής ενημέρωσης πραγματοποιείται, ούτε, κυρίως, αραίωση των μαθητών σε κάθε τάξη, με επιπλέον προσλήψεις εκπαιδευτικών και αξιοποίηση όλων των αναγκαίων υποδομών. Την ίδια στιγμή, σε περίπτωση επιβεβαιωμένου κρούσματος, οι γονείς αναγκάζονται τελικά να καταλήγουν σε ιδιωτικούς φορείς για τη διενέργεια των τεστ, αφού οι δημόσιες δομές υγείας είναι υποστελεχωμένες».\nΣύμφωνα με το ΚΚΕ, η κυβέρνηση όχι μόνο δεν παίρνει μέτρα αλλά:\n«Αντί για αραίωση μαθητών, προχωρά σε συμπτύξεις τμημάτων. Αντί για μαζικές προσλήψεις εκπαιδευτικών, κατηγορεί τους εκπαιδευτικούς ότι παίρνουν αναρρωτικές άδειες.\nΣήμερα, δυο μήνες μετά την έναρξη της σχολικής χρονιάς, με βάση τα στοιχεία, περίπου 100.000 μαθητές στοιβάζονται σε τάξεις με 25 μαθητές και πάνω. Δεκάδες χιλιάδες διδακτικές ώρες χάνονται κάθε εβδομάδα από τα σχολεία.\nΔεν χωράει κανένας εφησυχασμός. Αυτή η κατάσταση δεν πάει άλλο. Τώρα να παρθούν άμεσα μέτρα για να μη βρεθούμε πάλι μπροστά στο απαράδεκτο κλείσιμο των σχολείων των παιδιών μας!» τονίζει το Κομμουνιστικό Κόμμα και ζητεί:\nΕπιστημονικά τεκμηριωμένη καμπάνια εμβολιασμού στα σχολεία. Κέντρα ενημέρωσης, εμβολιασμού, εξατοµικευµένης παρακολούθησης συνδεδεμένα µε τα σχολεία. Μαζικά, δωρεάν και επαναλαμβανόμενα τεστ στα σχολεία με ευθύνη του ΕΟΔΥ για όλους τους εκπαιδευτικούς και τους μαθητές. Μαζικές προσλήψεις εκπαιδευτικών παντού ώστε, να μην υπάρξει καμία διδακτική ώρα χαμένη και για να εντοπιστούν και να αντιμετωπιστούν τα μεγάλα μαθησιακά και ψυχοκοινωνικά προβλήματα που όξυνε η πανδημία. Ούτε σκέψη για διεξαγωγή εξετάσεων με τράπεζα Θεμάτων στο Λύκειο. Προσλήψεις όλου του αναγκαίου βοηθητικού προσωπικού για τα σχολεία, καθαριότητας, κ.ά.\nΚΚΕ, ΜΕΤΡΑ ΚΟΡΟΝΟΙΟΣ, ΣΧΟΛΕΙΑ\n3 Δεκεμβρίου 2021 - 18:09\n3 Δεκεμβρίου 2021 - 16:30\nΟικονόμου: Αν ισχύσει αυτό που προτείνει ο κ. Τσίπρας για τα σχολεία δεν θα λειτουργούν\nΚΙΝΑΛ: «Κλείδωσε» η πρωτιά Ανδρουλάκη –Μάχη Παπανδρέου -Λοβέρδου για το β΄γύρο


Hello, this is us | Seesoo\nΕίμαστε η οικογένεια του Seesoo! Όταν πρωτοήρθαμε στην Ελλάδα σαν έφηβοι, χωριστά ο καθένας με την οικογένειά του, νιώσαμε αμέσως την έλξη και τον κραδασμό αυτής της χώρας, τη μαγεία και την απλότητα σε κάθε ήχο, κάθε μυρωδιά, κάθε τοπικό πιάτο και έθιμο. Κάθε φορά που γυρνούσαμε στην Αυστρία, από την οποία είμαστε, ήταν σαν να μην είχαμε φύγει ποτέ, ζούσαμε ξανά και ξανά μέσα στη σκέψη μας τις στιγμές μας στην Ελλάδα.\nΧρόνια αργότερα, όταν ήρθαμε πια στην Πάρο για πρώτη φορά μαζί σαν οικογένεια, καταλάβαμε αμέσως ότι είχαμε βρει έναν σκοπό. Αποφασίσαμε να στήσουμε εδώ τη ζωή μας, έστω για τα καλοκαίρια μας. Έτσι λέγαμε στην αρχή, Σύντομα θελήσαμε όμως περισσότερα, η αγάπη μας για την Πάρο και τους ντόπιους ήταν ανίκητη, επικράτησε. Το να δημιουργήσουμε το Seesoo ήρθε πολύ φυσικά. Με το που βρήκαμε αυτό το ευλογημένο κτήμα ήταν αυτόματα ξεκάθαρο ότι εδώ έπρεπε να δημιουργήσουμε έναν αυθεντικό boho παράδεισο, ένα μέρος που θα σημαίνει χαρά ζωής, όχι επειδή αυτό ακούγεται ωραίο, αλλά επειδή έτσι είναι –ένας τόπος αστείρευτης χαράς.\nΤο όραμά μας ολοκληρώθηκε όταν καλωσορίσαμε στην ομάδα μας την Μάνια, που σύντομα έγινε η ψυχή μας στο νησί. Το νησί της. Είναι εκείνη που θα σε καλωσορίσει με το χαρακτηριστικό της χαμόγελο και το ακόμη πιο χαρακτηριστικό “μάτια μου”. Αυτοί είναι οι παριανοί, κάπως έτσι είναι η αυθεντική, ανοιχτόκαρδη νησιώτικη ζωή. Η Μάνια γνωρίζει την Πάρο και η Πάρος τη Μάνια. Δίνει τις λύσεις και τις απαντήσεις, ξέρει τα μυστικά, πραγματοποιεί μικρές και μεγάλες επιθυμίες και σε κάνει να νιώθεις σαν να είσαι κι εσύ από τον τόπο της.\nΤα καλοκαίρια εδώ είναι χαρούμενα, ανεπιτήδευτα, χωρίς έγνοιες, μια καθημερινή γιορτή ελευθερίας. Το Seesoo έχει σχεδιαστεί με στυλ, ως ένα ορμητήριο με ξεχωριστή boho ατμόσφαιρα, για γυμνά πόδια στην άμμο και αναμνήσεις που τα συνδυάζουν όλα, πολυτέλεια, διαλογισμό, ιδιωτικότητα, απολαύσεις και extreme δραστηριότητες, μέσα σε έναν παράδεισο που αγαπά τη φυσικότητα, την απλότητα, την αυθεντικότητα, τον πλανήτη. Ευχόμαστε κοντά μας να νιώσετε ελεύθεροι και δυνατοί, να εμπνευστείτε από τις αρχές μας, να επαναπροσδιορίσετε τα όνειρα σας και να αγαπήσετε μια διαφορετική Πάρο. Κανείς δεν είναι τέλειος. Το γνωρίζουμε αυτό. Ευχόμαστε να πλησιάσουμε το τέλειο για σας, με την αυθεντικότητά μας, και να γινόμαστε κάθε χρόνο και καλύτεροι με τη δική σας συμβολή.\nΤο Seesoo είναι το πάθος μας. Θέλουμε να γίνει το σπίτι σας. Ξέρουμε ότι μέσα στα χρόνια θα έρθετε και θα ξαναέρθετε. Σας περιμένουμε να ικανοποιήσουμε κάθε προσδοκία σας. Αν αυτό που θέλετε γίνεται, θα γίνει.


Τα “αγκάθια” του μεταγραφικού σχεδιασμού | BASKETBALL ARIS\nΑρχική Αρχική Τα “αγκάθια” του μεταγραφικού σχεδιασμού\nΤα “αγκάθια” του μεταγραφικού σχεδιασμού\nΕίναι χαρακτηριστικό ότι ο Τζαμάλ Νίξον, τον οποίο έχουν στο στόχαστρο οι κιτρινόμαυροι (άλλωστε είναι ο μοναδικός γκαρντ που μπορούν να πάρουν με ban), είναι έτοιμος να εξασφαλίσει γερμανικό διαβατήριο και να συνεχίσει στην Μπουντεσλίγκα ως Γερμανός, έχοντας και τις ανάλογες απολαβές.\nΤην ίδια ώρα, άλλες περιπτώσεις παικτών που μπορεί να πάρει ο ΑΡΗΣ και με ban, είναι δύσκολα «προσβάσιμες» οικονομικά. Ο Αντουάν Ουίγκινς, για παράδειγμα, πέρυσι στον Ήφαιστο Λήμνου είχε συμβόλαιο που πλησίαζε τα 100.000 δολάρια και ο Τόνι Μέιερ τα ξεπερνούσε, στον Προμηθέα Πατρών.\nΟ ΑΡΗΣ έχει «σταντ μπάι» τον Γκάρι Μαγκί και τον Ραμόν Χάρις, όμως αν προκύψει κάποια καλή πρόταση, αμφότεροι δε θα περιμένουν, την ώρα που εκκρεμεί και το θέμα των οφειλών.\nΕπαφές με μεταγραφικούς στόχους από την εγχώρια αγορά γίνονται, όμως υπάρχουν ομάδες που μπορούν να προσφέρουν περισσότερα και πιο εγγυημένα χρήματα από τον ΑΡΗ (ο οποίος και την επόμενη χρονιά δε θα εισπράξει τηλεοπτικό συμβόλαιο λόγω Αλεξανδρείου). Ένα παράδειγμα: Ο Χάρης Γιαννόπουλος, ο οποίος αρέσει στον ΑΡΗ, δεσμεύεται με την ΑΕΚ, αλλά με την πληθώρα παικτών στην περιφέρεια (Λαρεντζάκης, Γκίκας, Τολιόπουλος, Σαλούστρος. Σαντ-Ρος, χώρια οι ξένοι γκαρντ που θα αποκτηθούν), ενδέχεται να μείνει ελεύθερος. Ήδη υπάρχουν δύο ομάδες που σκοπεύουν να του προσφέρουν 60.000 ευρώ για να τον κάνουν δικό τους (συν το ποσό που θα πάρει από την ΑΕΚ).\nΔύο παίκτες που βρίσκονται στα υπόψιν είναι ο Βασίλης Χαραλαμπόπουλος και ο Βασίλης Μουράτος, περιπτώσεις που φαντάζουν πιο εφικτές, αν και επίσης είναι θέμα διαπραγματεύσεων ένα πιθανό αίσιο τέλος.\nΠηγή: Τα “αγκάθια” του μεταγραφικού σχεδιασμού | AllAboutARIS.com\nΠροηγούμενο άρθροΠιέζει για Μουράτο ο Μαρκόπουλος στον Αρη\nΕπόμενο άρθροΠρόθεση Μαρκόπουλου-Γουλιέλμου για ρόστερ με ελληνική βάση\n19 Ιουλίου 2019 7:04 μμ\nΔυστυχώς το ρεπορτάζ του Αρη στις 19/07/19 μας ενημερώνει για όσα μπορούσες να διαβάσεις στο BA στα μέσα Μαίου.\n19 Ιουλίου 2019 7:16 μμ\nO Χ.Γιαννόπουλος βέβαια είναι sm.f.και όχι guard.Επιπλέον ο Σαλούστρος πήγε στο περιστ.και όχι στην αεκ.\n19 Ιουλίου 2019 8:41 μμ\nΑκριβώς!😺Γελάω και κλαίω πια με το πώς και το τι γράφουν σήμερα οι ποδοσφαιρικοί και από σποντα, μπασκετακι-κοι συντακτες.\n20 Ιουλίου 2019 9:46 πμ\nΤο άρθρο και κυρίως η επικεφαλίδα είναι εντελώς άσχετη .Μιλάμε για αγκάθια όταν υπάρχουν εμπόδια σε ένα πλάνο ,έναν σκοπό. Στην δική μας περίπτωση ,υπάρχουν μόνο εμπόδια και δεν υπάρχει πλάνο : ποιο είναι το πλάνο ? Ξεμπάνιασμα ? Δεν έχουμε λεφτά . Στήσιμο ομάδας με Ελληνες ? Δεν έχουμε λεφτά και μας έφυγαν και αυτοί που έχουμε .Στήσιμο ομάδας με τους ξένους μπανιστες? Είναι 2-3 ,ακριβοί για τα γούστα μας και θα ζητούν και ακόμα περισσότερα . Θα βρεθεί ο Λευτέρης με τον Γουιλ και θα γεννήσουν τα κοκόρια τους ? Μα ακόμα δεν βρέθηκαν ,πως να υπάρχει πλάνο?… Περισσότερα »\n20 Ιουλίου 2019 6:12 μμ\nΟ τολιοπουλος έφυγε η αποχώρηση μποχωριδη είναι θέμα ημερών ο φλιωνης ακούγεται για παο. Αν δεν αλλάξει κάτι εντυπωσιακά από τη συνάντηση Γουλιέλμου αρβανίτη τι ομάδα θα κατεβάσουμε? Ξένοι Παίκτες από μπάν δεν υπαρχουν. Μόνο με Έλληνες φτιάχνεις ομάδα μόνο για Α2. Καλός ο μουρατος ο χαραλαμποπουλος κ άλλοι αλλά χωρίς έναν ξένο να σου βγάζει τα κάστανα από τη φωτιά στα δύσκολα το ταμείο δε βγαίνει…\n21 Ιουλίου 2019 4:47 μμ\nΓια το μπαν ο μεγαλομέ είπε στην συνέλευση πως με 500.000 ξοφλαμε το συνολικό ποσό,με τα μισά απλώς αιρουμε το απαγορευτικό , ακολουθούν δηλαδή οι διακανονισμοί. Ουσιαστικά όλοι πρέπει να πέσουμε στα γόνατα και να προσευχόμαστε για τη συνάντηση των αρειανών με τον αρειανο.Ειναι η μόνη ελπίδα.Αν δεν τα βρουν και έχουμε αερανους με αερανο(καλό,ε)τη κατσαμε τη βάρκα. Ας ρίξουν τον εγωισμό τους και οι μεν και ο δε.Ο τελευταίος που επί εποχής Αγγέλου έλεγε πως είναι και πιστός Χριστιανός,ας εφαρμόσει στην πράξη την ταπεινοφροσύνη.Δε λέω να δώσετε γη και ύδωρ,κύριε Γουλιέλμε-που είπατε κιόλας πως διαβάζετε παντού τι γράφεται κι… Περισσότερα »\n21 Ιουλίου 2019 4:18 μμ\nΜετά από τα λόγια στην γενική συνέλευση έχουμε για άλλη μία φορά ένα ήρεμο Σαββατοκύριακο που θα έλεγε κανείς ότι όλα κυλάνε ομαλά για την ομάδα μας. Τόσο ομαλά σαν την πτώση από τα 10.000 πόδια χωρίς αλεξίπτωτο.\nΜέσα σε αυτή την νηνεμία ο Κάιζερ ανακοινώθηκε από τους Nighthawks του Καναδά κάτι που από ότι καταλαβαίνω μας δίνει ένα παραθυράκι να τον ξαναπάρουμε πίσω ακόμα και αν έχουμε μπαν.\n21 Ιουλίου 2019 4:48 μμ\nΑν κάποιον από τους ξένους ήθελα,αυτός ήταν ο Κάιζερ.Πιο πολύ κι από τον Λάκη.Πιστευω είχε να δώσει.\n21 Ιουλίου 2019 10:07 μμ\nΔεν μ΄άρεσε καθόλου..Έκανε χειρότερη σεζόν σε σχέση με τη θητεία του στην Κύμη που δεν είχε κάνει δε και κάτι αξιόλογο.63% 2π.πέρυσι,50% φέτος,76% στις βολές πέρυσι,41%(!) φέτος..Από τα 5reb,έπεσε στα 3,8.Από τους 6,7π. στους 5,8 και κάθετη πτώση στην αξιολόγηση από 10 στο 6,5..Δεν έχει κάποια δικαιολογία καθώς ο χρόνος συμμετοχής ήταν αυξημένος ενώ στο μεγαλύτερο κομμάτι είχε τον ίδιο προπονητή με την Κύμη..\nΑς κρατήσουμε την εμφάνιση του απέναντι στο σημαντικό μάτς απέναντι στον Προμ.Πατ.